Official Journal L 236 , 23/09/2003 P. 0017 - 0930



TRATTAT BEJN IR-RENJU TAL-BELĠJU, IR-RENJU TAD-DANIMARKA, IR-REPUBBLIKA FEDERALI TAL-ĠERMANJA, IR-REPUBBLIKA ELLENIKA, IR-RENJU TA' SPANJA, IR-REPUBBLIKA FRANĊIŻA, L-IRLANDA, IR-REPUBBLIKA TALJANA, IL-GRAN DUKAT TAL-LUSSEMBURGU, IR-RENJU TA' L-OLANDA, IR-REPUBBLIKA TA' L-AWSTRIJA, IR-REPUBBLIKA PORTUGIŻA, IR-REPUBBLIKA TAL-FINLANDJA, IR-RENJU TA' L-ISVEZJA, IR-RENJU UNIT TAL-GRAN BRITTANJA U L-IRLANDA TA' FUQ (STATI MEMBRI TA' L-UNJONI EWROPEA) U IR-REPUBBLIKA ĊEKA, IR-REPUBBLIKA TA' L-ESTONJA, IR-REPUBBLIKA TA' ĊIPRU, IR-REPUBBLIKA TAL-LATVJA, IR-REPUBBLIKA TAL-LITWANJA, IR-REPUBBLIKA TA' L-UNGERIJA, IR-REPUBBLIKA TA' MALTA, IR-REPUBBLIKA TAL-POLONJA, IR-REPUBBLIKA TAS-SLOVENJA, IR-REPUBBLIKA SLOVAKKA LI JIRRIGWARDA L-ADEŻJONI TAR-REPUBBLIKA ĊEKA, IR-REPUBBLIKA TA' L-ESTONJA, IR-REPUBBLIKA TA' ĊIPRU, IR-REPUBBLIKA TAL-LATVJA, IR-REPUBBLIKA TAL-LITWANJA, IR-REPUBBLIKA TA' L-UNGERIJA, IR-REPUBBLIKA TA' MALTA, IR-REPUBBLIKA TAL-POLONJA, IR-REPUBBLIKA TAS-SLOVENJA U R-REPUBBLIKA SLOVAKKA MA' L-UNJONI EWROPEA. IL-MAESTÀ TIEGĦU R-RE TAL-BELĠJANI, IL-PRESIDENT TAR-REPUBBLIKA ĊEKA, IL-MAESTÀ TAGĦHA R-REĠINA TAD-DANIMARKA, IL-PRESIDENT TAR-REPUBBLIKA FEDERALI TAL-ĠERMANJA, IL-PRESIDENT TAR-REPUBBLIKA TA' L-ESTONJA, IL-PRESIDENT TAR-REPUBBLIKA ELLENIKA, IL-MAESTÀ TIEGĦU IR-RE TA' SPANJA, IL-PRESIDENT TAR-REPUBBLIKA FRANĊIŻA, IL-PRESIDENT TA' L-IRLANDA, IL-PRESIDENT TAR-REPUBBLIKA TALJANA, IL-PRESIDENT TAR-REPUBBLIKA TA' ĊIPRU, IL-PRESIDENT TAR-REPUBBLIKA TAL-LATVJA, IL-PRESIDENT TAR-REPUBBLIKA TAL-LITWANJA, L-ALTEZZA RJALI TIEGĦU IL-GRAN DUKA TAL-LUSSEMBURGU, IL-PRESIDENT TAR-REPUBBLIKA TA' L-UNGERIJA, IL-PRESIDENT TA' MALTA, IL-MAESTÀ TAGĦHA R-REĠINA TA' L-OLANDA, IL-PRESIDENT FEDERALI TAR-REPUBBLIKA TA' L-AWSTRIJA, IL-PRESIDENT TAR-REPUBBLIKA TAL-POLONJA, IL-PRESIDENT TAR-REPUBBLIKA PORTUGIŻA, IL-PRESIDENT TAR-REPUBBLIKA TAS-SLOVENJA, IL-PRESIDENT TAR-REPUBBLIKA SLOVAKKA, IL-PRESIDENT TAR-REPUBBLIKA TAL-FINLANDJA, IL-GVERN TAR-RENJU TA' L-ISVEZJA, IL-MAESTÀ TAGĦHA R-REĠINA TAR-RENJU UNIT TAL-GRAN BRITTANJA U l-IRLANDA TA' FUQ, UNITI fix-xewqa li jfittxu li jilħqu l-miri tat-Trattati li fuqhom hi stabbilita l-Unjoni Ewropea, DETERMINATI fl-ispirtu ta' dawk it-Trattati illi jkomplu bil-proċess tal-ħolqien ta' unjoni dejjem aktar mill-qrib fost il-popli ta' l-Ewropa fuq il-pedamenti diġà mqiegħda, BILLI JQISU li l-Artikolu 49 tat-Trattat dwar l-Unjoni Ewropea jagħti l-opportunità lill-Istati Ewropej li jsiru membri ta' l-Unjoni, BILLI JQISU li r-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja applikaw biex isiru membri ta' l-Unjoni, BILLI JQISU li l-Kunsill ta' l-Unjoni Ewropea, wara li ħa l-opinjoni tal-Kummissjoni u l-kunsens tal-Parlament Ewropew, iddikjara li hu favur ta' d-dħul ta' dawk l-Istati, IDDEĊIDEW illi jiġu stabbiliti bi qbil komuni l-kondizzjonijiet għad-dħul u l-aġġustamenti li għandhom isiru għat-Trattati li fuqhom l-Unjoni Ewropea hija mibnija, u għal dan l-iskop innominaw il-Plenipotenzjarji tagħhom: IL-MAESTÀ TIEGĦU R-RE TAL-BELĠJANI, Guy Verhofstadt Prim Ministru Louis Michel Deputat Prim Ministru u Ministru ta' l-Affarijiet Barranin IL-PRESIDENT TAR-REPUBBLIKA ĊEKA, Václav Klaus President Vladimír Špidla Prim Ministru Cyril Svoboda Deputat Prim Ministru u Ministru ta' l-Affarijiet Barranin Pavel Telička Kap tad-Delegazzjoni tar-Republika Ċeka fdata bin-negozjati għall-adeżjoni ma' l-Unjoni Ewropea u Ambaxxatur tar-Repubblika Ċeka għall-Komunitajiet Ewropej IL-MAESTÀ TAGĦHA R-REĠINA TAD-DANIMARKA, Anders Fogh Rasmussen Prim Ministru Dott. Per Stig Møller Ministru ta' l-Affarijiet Barranin IL-PRESIDENT TAR-REPUBBLIKA FEDERALI TAL-ĠERMANJA, Gerhard Schröder Kanċillier Federali Joseph Fischer Ministru Federali ta' l-Affarijiet Barranin u Deputat Kanċillier Federali IL-PRESIDENT TAR-REPUBBLIKA TA' L-ESTONJA, Arnold Rüütel President Kristiina Ojuland Ministru ta' l-Affarijiet Barranin IL-PRESIDENT TAR-REPUBBLIKA ELLENIKA, Konstantinos Simitis Prim Ministru Giorgos Papandreou Ministru ta' l-Affarijiet Barranin Tassos Giannitsis Deputat Ministru għall-Affarijiet Barranin IL-MAESTÀ TIEGĦU R-RE TA' SPANJA, José Maria Aznar López President tal-Gvern Ana Palacio Vallelersundi Ministru ta' l-Affarijiet Barranin IL-PRESIDENT TAR-REPUBBLIKA FRANĊIŻA, Jean-Pierre Raffarin Prim Ministru Dominique Galouzeau De Villepin Ministru ta' l-Affarijiet Barranin Noëlle Lenoir Ministru mal-Ministru ta' l-Affarijiet Barranin, b'responsabbiltà għall-Affarijiet Ewropej IL-PRESIDENT TA' L-IRLANDA, Bertie Ahern Prim Ministru (Taoiseach) Brian Cowen Ministru ta' l-Affarijiet Barranin IL-PRESIDENT TAR-REPUBBLIKA TALJANA, Silvio Berlusconi Prim Ministru Franco Frattini Ministru ta' l-Affarijiet Barranin IL-PRESIDENT TAR-REPUBBLIKA TA' ĊIPRU, Tassos Papadopoulos President George Iacovou Ministru ta' l-Affarijiet Barranin IL-PRESIDENT TAR-REPUBBLIKA TAL-LATVJA, Vaira Vīķe-Freiberga President Einars Repše Prim Ministru Sandra Kalniete Ministru ta' l-Affarijiet Barranin Andris Ķesteris Negozjatur Ewlieni għall-Adeżjoni tar-Repubblika tal-Latvja ma' l-Unjoni Ewropea, Sotto-Segretarju ta' l-Istat tal-Ministeru ta' l-Affarijiet Barranin IL-PRESIDENT TAR-REPUBBLIKA TAL-LITWANJA, Algirdas Mykolas Brazauskas Prim Ministru Antanas Valionis Ministru ta' l-Affarijiet Barranin L-ALTEZZA RJALI TIEGĦU IL-GRAN DUKA TAL-LUSSEMBURGU, Jean-Claude Juncker Prim Ministru, Ministru ta' l-Istat Lydie Polfer Ministru ta' l-Affarijiet Barranin u tal-Kummerċ Barrani IL-PRESIDENT TAR-REPUBBLIKA TA' L-UNGERIJA, Dott. Péter Medgyessy Prim Ministru László Kovács Ministru ta' l-Affarijiet Barranin Dott. Endre Juhász Ambaxxatur tar-Repubblika ta' l-Ungerija għall-Unjoni Ewropea, Negozjatur Ewlieni għall-Adeżjoni tar-Repubblika ta' l-Ungerija ma' l-Unjoni Ewropea IL-PRESIDENT TA' MALTA, L-Onor. Edward Fenech Adami Prim Ministru L-Onor. Joe Borg Ministru ta' l-Affarijiet Barranin Richard Cachia Caruana Kap tad-Delegazzjoni fdata bin-negozjati IL-MAESTÀ TAGĦHA R-REĠINA TA' L-OLANDA, Jan Pieter Balkenende Prim Ministru Jakob Gijsbert de Hoop Scheffer Ministru ta' l-Affarijiet Barranin IL-PRESIDENT FEDERALI TAR-REPUBBLIKA TA' L-AWSTRIJA, Dott. Wolfgang Schüssel Kanċillier Federali Dott. Benita Ferrero-Waldner Ministru Federali ta' l-Affarijiet Barranin IL-PRESIDENT TAR-REPUBBLIKA TAL-POLONJA, Leszek Miller Prim Ministru Włodzimierz Cimoszewicz Ministru ta' l-Affarijiet Barranin Dott. Danuta Hübner Segretarju ta' l-Istat tal-Ministeru għall-Affarijiet Barranin IL-PRESIDENT TAR-REPUBBLIKA PORTUGIŻA, José Manuel Durão Barroso Prim Ministru António Martins da Cruz Ministru ta' l-Affarijiet Barranin IL-PRESIDENT TAR-REPUBBLIKA TAS-SLOVENJA, Dott. Janez Drnovšek President Anton Rop Prim Ministru Dott. Dimitrij Rupel Ministru ta' l-Affarijiet Barranin IL-PRESIDENT TAR-REPUBBLIKA SLOVAKKA, Rudolf Schuster President Mikuláš Dzurinda Prim Ministru Eduard Kukan Ministru ta' l-Affarijiet Barranin Ján Figeľ Negozjatur Ewlieni għall-Adeżjoni tar-Repubblika Slovakka ma' l-Unjoni Ewropea IL-PRESIDENT TAR-REPUBBLIKA TAL-FINLANDJA, Paavo Lipponen Prim Ministru Jari Vilén Ministru tal-Kummerċ Barrani IL-GVERN TAR-RENJU TA' L-ISVEZJA, Göran Persson Prim Ministru Anna Lindh Ministru ta' l-Affarijiet Barranin IL-MAESTÀ TAGĦHA R-REĠINA TAR-RENJU UNIT TAL-GRAN BRITTANJA U L-IRLANDA TA' FUQ, Il-Wisq Onor. Tony Blair Prim Ministru Il-Wisq Onor. Jack Straw Segretarju ta' l-Istat ta' l-Affarijiet Barranin u tal-Commonwealth LI, wara li skambjaw il-Pjeni poteri tagħhom, li nstabu li kienu sewwa u fil-forma tajba, FTEHMU KIF ĠEJ: L-Artikolu 1 1. Ir-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja qegħdin isiru membri ta' l-Unjoni Ewropea u Partijiet għat-Trattati li fuqhom hija mibnija l-Unjoni kif emendati jew supplementati. 2. Il-kondizzjonijiet tad-dħul u l-aġġustamenti tat-Trattati li fuqhom hija mibnija l-Unjoni, li saru meħtieġa b'din l-adeżjoni, huma stabbiliti fl-Att anness ma' dan it-Trattat. Id-disposizzjonijiet ta' dak l-Att għandhom jagħmlu parti integrali minn dan it-Trattat. 3. Id-disposizzjonijiet li jirrigwardaw id-drittijiet u l-obbligi ta' l-Istati Membri u l-poteri u l-ġurisdizzjoni ta' l-istituzzjonijiet ta' l-Unjoni kif stabbiliti fit-Trattati li hemm referenza għalihom fil-paragrafu 1 għandhom ikunu applikabbli għal dan it-Trattat. L-Artikolu 2 1. Dan it-Trattat għandu jkun ratifikat mill-Partijiet Kontraenti Għolja skond il-ħtiġijiet kostituzzjonali rispettivi tagħhom. L-istrumenti ta' ratifika għandhom jiġu ddepożitati mal-Gvern tar-Repubblika Taljana sa mhux aktar tard mit-30 ta' April 2004. 2. Dan it-Trattat għandu jidħol fis-seħħ fl-1 ta' Mejju 2004 basta li l-istrumenti kollha ta' ratifika jkunu ġew iddepożitati qabel dik id-data. Jekk, madanakollu, l-Istati li hemm referenza għalihom fl-Artikolu 1(1) ma jkunux kollha ddepożitaw l-istrumenti tagħhom ta' ratifika fit-terminu dovut, it-Trattat għandu jidħol fis-seħħ għal dawk l-Istati li jkunu ddepożitaw l-istrumenti tagħhom. F'dan il-każ, il-Kunsill ta' l-Unjoni Ewropea, li jaġixxi unanimament, għandu jiddeċidi immedjatament dwar dawk l-aġġustamenti li hekk ikunu saru indispensabbli għall-Artikolu 3 ta' dan it-Trattat, għall-Artikoli 1, 6(6), 11 sa 15, 18, 19, 25, 26, 29 sa 31, 33 sa 35, 46 sa 49, 58 u 61 ta' l-Att ta' l-Adeżjoni, għall-Annessi II sa XV u l-Appendiċi tagħhom għal dak l-Att u għall-Protokolli Nri. 1 sa 10 annessi miegħu; waqt li jaġixxi unanimament, jista' wkoll jiddikjara li dawk id-disposizzjonijiet ta' l-Att imsemmi qabel, inklużi l-Annessi, l-Appendiċi u l-Protokolli tiegħu, li jirreferu espressament għal Stat li ma jkunx iddepożita l-istrument tiegħu ta' ratifika ikunu saru ineffettivi jew jista' wkoll jaġġustahom. 3. Minkejja l-paragrafu 2, l-istituzzjonijiet ta' l-Unjoni jistgħu jadottaw qabel l-Adeżjoni l-miżuri li hemm referenza għalihom fl-Artikoli 6(2) it-tieni sub-paragrafu, 6(6) it-tieni sub-paragrafu, 6(7) it-tieni u t-tielet sub-paragrafi, 6(8) it-tieni u t-tielet sub-paragrafi, 6(9) it-tielet sub-paragrafu, 21, 23, 28(1), 32(5), 33(1), 33(4), 33(5), 38, 39, 41, 42 u 55 sa 57 ta' l-Att ta' l-Adeżjoni, l-Annessi III sa XIV ta' dak l-Att, u l-Protokoll 2, l-Artikolu 6 tal-Protokoll 3, l-Artikolu 2(2) tal-Protokoll 4, il-Protokoll 8 u l-Artikoli 1, 2 u 4 tal-Protokoll 10 annessi miegħu. Dawn il-miżuri jidħlu fis-seħħ biss soġġetti għal u fid-data tad-dħul fis-seħħ ta' dan it-Trattat. L-Artikolu 3 Dan it-Trattat, imħejji f'oriġinal uniku fil-lingwa Ċeka, Daniża, Estona, Finlandiża, Franċiza, Ġermaniża, Griega, Ingliża, Irlandiża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Svediża, Taljana u Ungeriża, bit-test ta' kull waħda minn dawn il-lingwi egwalment awtentiċi, għandu jiġi ddepożitat fl-arkivji tal-Gvern tar-Repubblika Taljana, li għandu jibgħat kopja awtentikata lil kull wieħed mill-Gvernijiet ta' l-Istati Firmatarji l-oħra. EN FE DE LO CUAL, los plenipotenciarios abajo firmantes suscriben el presente Tratado.NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.TIL BEKRÆFTELSE HERAF har undertegnede befuldmægtigede underskrevet denne traktat.ZU URKUND DESSEN haben die unterzeichneten Bevollmächtigten ihre Unterschriften unter diesen Vertrag gesetzt.SELLE KINNITUSEKS on nimetatud täievolilised esindajad käesolevale lepingule alla kirjutanud.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι υπέγραψαν την παρούσα συνθήκη.IN WITNESS WHEREOF the undersigned Plenipotentiaries have signed this Treaty.EN FOI DE QUOI, les plénipotentiaires soussignés ont apposé leurs signatures au bas du présent traité.DÁ FHIANÚ SIN, chuir na Lánchumhachtaigh thíos-sínithe a lámh leis an gConradh seo.IN FEDE DI CHE, i plenipotenziari sottoscritti hanno apposto le loro firme in calce al presente trattato.TO APLIECINOT, attiecīgi pilnvarotās personas ir parakstījušas šo līgumu.TAI PATVIRTINDAMI tinkamai įgalioti atstovai pasirašė šią Sutartį.FENTIEK HITELÉÜL az alulírott meghatalmazottak aláírták ezt a szerződést.B'XHIEDA TA' DAN il-Plenipotenzjarji sottoskritti iffirmaw dan it-Trattat.TEN BLIJKE WAARVAN de ondergetekende gevolmachtigden hun handtekening onder dit Verdrag hebben gesteld.W DOWÓD CZEGO niżej podpisani pełnomocnicy złożyli swoje podpisy pod niniejszym Traktatem.EM FÉ DO QUE, os plenipotenciários abaixo-assinados apuseram as suas assinaturas no final do presente Tratado.NA DÔKAZ TOHO splnomocnení zástupcovia podpísali túto zmluvu.V POTRDITEV TEGA so spodaj podpisani pooblaščenci podpisali to pogodbo.TÄMÄN VAKUUDEKSI ALLA MAINITUT täysivaltaiset edustajat ovat allekirjoittaneet tämän sopimuksen.SOM BEKRÄFTELSE PÅ DETTA har undertecknade befullmäktigade ombud undertecknat detta fördrag. Hecho en Atenas, el dieciseis de abril del dos mil tres.V Aténách dne šestnáctého dubna dva tisíce tři.Udfærdiget i Athen den sekstende april to tusind og tre.Geschehen zu Athen am sechzehnten April zweitausendunddrei.Sõlmitud kuueteistkümnendal aprillil kahe tuhande kolmandal aastal Ateenas.Έγινε στην Αθήνα, στις δέκα έξι Απριλίου δύο χιλιάδες τρία.Done at Athens on the sixteenth day of April in the year two thousand and three.Fait à Athènes, le seize avril deux mille trois.Arna dhéanamh san Aithin ar an séú lá déag d'Aibreán sa bhliain dhá mhíle a trí.Fatto a Atene, addì sedici aprile duemilatre.Atēnās, divi tūkstoši trešā gada sešpadsmitajā aprīlī.Priimta du tūkstančiai trečių metų balandžio šešioliktą dieną Atėnuose.Kelt Athénban, a kétezerharmadik év április havának tizenhatodik napján.Magħmul f'Ateni fis-sittax-il jum ta' April fis-sena elfejn u tlieta.Gedaan te Athene, de zestiende april tweeduizenddrie.Sporządzono w Atenach, dnia szesnastego kwietnia roku dwa tysiące trzeciego.Feito em Atenas, em dezasseis de Abril de dois mil e três.V Aténach šestnásteho apríla dvetisíctri.V Atenah, dne šestnajstega aprila leta dva tisoč tri.Tehty Ateenassa kuudentenatoista päivänä huhtikuuta vuonna kaksituhattakolme.Som skedde i Aten den sextonde april tjugohundratre. Pour Sa Majesté le Roi des BelgesVoor Zijne Majesteit de Koning der BelgenFür Seine Majestät den König der Belgier +++++ TIFF +++++ Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale. Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest. Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt. Za prezidenta České republiky +++++ TIFF +++++ For Hendes Majestæt Danmarks Dronning +++++ TIFF +++++ Für den Präsidenten der Bundesrepublik Deutschland +++++ TIFF +++++ Eesti Vabariigi Presidendi nimel +++++ TIFF +++++ Για τον Πρόεδρο της Ελληνικής Δημοκρατίας +++++ TIFF +++++ Por Su Majestad el Rey de España +++++ TIFF +++++ Pour le Président de la République française +++++ TIFF +++++ Thar ceann Uachtarán na hÉireannFor the President of Ireland +++++ TIFF +++++ Per il Presidente della Repubblica italiana +++++ TIFF +++++ Για τον Πρόεδρο της Κυπριακής Δημοκρατίας +++++ TIFF +++++ Latvijas Republikas Valsts prezidentes vārdā +++++ TIFF +++++ Lietuvos Respublikos Prezidento vardu +++++ TIFF +++++ Pour Son Altesse Royale le Grand-Duc de Luxembourg +++++ TIFF +++++ A Magyar Köztársaság Elnöke részéről +++++ TIFF +++++ Għall-President ta' Malta +++++ TIFF +++++ Voor Hare Majesteit de Koningin der Nederlanden +++++ TIFF +++++ Für den Bundespräsidenten der Republik Österreich +++++ TIFF +++++ Za Prezydenta Rzeczypospolitej Polskiej +++++ TIFF +++++ Pelo Presidente da República Portuguesa +++++ TIFF +++++ Za predsednika Republike Slovenije +++++ TIFF +++++ Za prezidenta Slovenskej republiky +++++ TIFF +++++ Suomen Tasavallan Presidentin puolestaFör Republiken Finlands President +++++ TIFF +++++ För Konungariket Sveriges regering +++++ TIFF +++++ For Her Majesty the Queen of the United Kingdom of Great Britain and Northern Ireland +++++ TIFF +++++ -------------------------------------------------- ATT li jirrigwarda l-kondizzjonijiet ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja u l-aġġustamenti għat-trattati li fuqhom hija stabbilita l-Unjoni Ewropea L-EWWEL PARTI PRINĊIPJI Artikolu 1 Għall-iskopijiet ta' dan l-Att: - il-frażi "Trattati oriġinali" tfisser: (a) it-Trattat li jistabbilixxi l-Komunità Ewropea ("Trattat tal-KE") u t-Trattat li jistabbilixxi l-Komunità Ewropea ta' l-Enerġija Atomika ("Trattat ta' l-Euratom"), kif issupplementati jew emendati bi trattati jew b'atti oħra li daħlu fis-seħħ qabel din l-adeżjoni, (b) it-Trattat dwar l-Unjoni Ewropea ("Trattat ta' l-UE"), kif issupplimentat jew emendat bi trattati jew atti oħra li daħlu fis-seħħ qabel din l-adeżjoni; - il-frażi "Stati Membri attwali" tfisser ir-Renju tal-Belġju, ir-Renju tad-Danimarka, ir-Repubblika Federali tal-Ġermanja, ir-Repubblika Ellenika, ir-Renju ta' Spanja, ir-Repubblika Franċiża, l-Irlanda, ir-Repubblika Taljana, il-Gran Dukat tal-Lussemburgu, ir-Renju ta' l-Olanda, ir-Repubblika Awstrijaka, ir-Repubblika tal-Il-Portugall, ir-Repubblika tal-Finlandja, ir-Renju ta' l-Isvezja u r-Renju Unit tal-Gran Brittanja u l-Irlanda ta' Fuq; - il-frażi "l-Unjoni" tfisser l-Unjoni Ewropea kif stabbilita bit-Trattat ta' l-UE; - il-frażi "il-Komunità" tfisser waħda jew aktar mill-Komunitajiet imsemmija fl-ewwel inċiż, skond kif ikun il-każ; - il-frażi "Stati Membri l-ġodda" tfisser ir-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja; - il-frażi "l-istituzzjonijiet" tfisser l-istituzzjonijiet stabbiliti bit-Trattati oriġinali. Artikolu 2 Mid-data ta' l-adeżjoni, id-disposizzjonjiet tat-Trattati oriġinali u l-atti adottati mill-istituzzjonijiet u l-Bank Ċentrali Ewropew qabel l-adeżjoni għandhom jorbtu l-Istati Membri l-ġodda u għandhom japplikaw f'dawk l-Istati Membri bil-kondizzjonijiet kif imniżżla f'dawk it-Trattati u f'dan l-Att. Artikolu 3 1. Id-disposizzjonijiet ta' l-acquis tax-Schengen kif integrat fil-qafas ta' l-Unjoni Ewropea permezz tal-Protokoll anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea (minn issa 'l quddiem imsejjaħ il-"Protokoll tax-Schengen"), u l-atti li jibnu fuqu jew li għandhom x'jaqsmu miegħu b'mod ieħor, elenkati fl-Anness 1 ma' dan l-Att, kif ukoll kull att ieħor bħal dan li jista' jiġi adottat qabel id-data ta' l-adeżjoni, għandhom jorbtu u jkunu applikabbli fl-Istati Membri l-ġodda mid-data ta' l-adeżjoni. 2. Dawk id-disposizzjonjiet ta' l-acquis tax-Schengen kif integrat fil-qafas ta' l-Unjoni Ewropea u l-atti li jibnu fuqu jew li għandhom x'jaqsmu miegħu b'mod ieħor li ma hemmx riferenza għalihom fil-paragrafu 1, filwaqt li jorbtu fuq l-Istati Membri l-ġodda mid-data ta' l-adeżjoni, għandhom japplikaw biss fi Stat Membru ġdid skond deċiżjoni tal-Kunsill għal dan l-iskop wara verifika bi qbil mal-proċeduri applikabbli ta' evalwazzjoni tax-Schengen li l-kondizzjonijiet meħtieġa għall-applikazzjoni tal-partijiet kollha ta' l-acquis konċernat ikunu sodisfatti f'dak l-Istat Membru l-ġdid u wara konsultazzjoni mal-Parlament Ewropew. Il-Kunsill għandu jieħu d-deċiżjoni tiegħu billi jaġixxi bl-unanimità tal-membri tiegħu rappreżentanti tal-Gvernijiet ta' l-Istati Membri li fir-rigward tagħhom id-disposizzjonijiet li hemm referenza għalihom f'dan il-paragrafu diġà daħlu fis-seħħu tar-rappreżentant tal-Gvern ta' l-Istat Membru li fir-rigward tiegħu dawn id-disposizzjonijiet iridu jidħlu fis-seħħ. Il-membri tal-Kunsill li jirrappreżentaw il-Gvernijiet ta' l-Irlanda u tar-Renju Unit tal-Gran Brittanja u l-Irlanda ta' Fuq għandhom jieħdu sehem f'din id-deċiżjoni safejn u sakemm tirrigwarda id-disposizzjonijiet ta' l-acquis tax-Schengen u l-atti li jibnu fuqu jew li għandhom x'jaqsmu miegħu b'mod ieħor li jipparteċipaw fihom dawn l-Istati Membri. 3. Kull Ftehim milħuq mill-Kunsill taħt l-Artikolu 6 tal-Protokoll tax-Schengen għandu jorbot l-Istati Membri l-ġodda mid-data ta' l-adeżjoni. 4. L-Istati Membri l-ġodda jintrabtu li għal dawk il-konvenzjonijiet u strumenti fil-qasam tal-ġustizzja u affarijiet interni li huma inseparabbli mill-kisba tal-miri tat-Trattat ta' l-UE: - jidħlu għal dawk li, sad-data ta' l-Adeżjoni, jkunu ġew miftuħa għall-firma mill-Istati Membri attwali, u għal dawk li kienu fformulati mill-Kunsill bi qbil mat-Titolu VI tat-Trattat ta' l-UE u rrakkomandati lill-Istati Membri għall-adozzjoni; - jintroduċu arranġamenti amministrattivi u oħrajn, bħal ma huma dawk adottati sad-data ta' l-Adeżjoni mill-Istati Membri attwali jew mill-Kunsill, biex jiffaċilitaw il-koperazzjoni prattika bejn l-istituzzjonijiet ta' l-Istati Membri u l-organizzazzjonijiet li jaħdmu fil-qasam tal-ġustizzja u affarijiet interni. Artikolu 4 Kull wieħed mill-Istati Membri l-ġodda għandu jipparteċipa fl-Unjoni Ekonomika u Monetarja mid-data ta' l-adeżjoni bħala Stat Membru b'deroga fit-tifsira ta' l-Artikolu 122 tat-Trattat tal-KE. Artikolu 5 1. Permezz ta' dan l-Att l-Istati Membri l-ġodda jidħlu għad-deċiżjonijiet u l-ftehim adottati mir-Rappreżentanti tal-Gvernijiet ta' l-Istati Membri mlaqqgħin fi ħdan il-Kunsill. Huma jintrabtu li jidħlu mid-data ta' l-adeżjoni għal kull ftehim ieħor konkluż mill-Istati Membri attwali rigward il-funzjonament ta' l-Unjoni jew marbuta ma' l-attivitajiet tagħha. 2. L-Istati Membri l-ġodda jintrabtu li jidħlu għall-konvenzjonijiet previsti mill-Artikolu 293 tat-Trattat tal-KE u għal dawk li huma inseparabbli mill-kisba tal-għanijiet tat-Trattat tal-KE, u wkoll għall-protokolli dwar l-interpretazzjoni ta' dawk il-konvenzjonijiet mill-Qorti tal-Ġustizzja, iffirmati mill-Istati Membri attwali u għal dan l-iskop huma jintrabtu li jidħlu f'negozjati ma' l-Istati Membri attwali ħalli jkunu jistgħu jagħmlu l-aġġustamenti meħtieġa għalihom. 3. L-Istati Membri l-ġodda huma fl-istess sitwazzjoni bħall-Istati Membri attwali f'dak li għandu x'jaqsam mad-dikjarazzjonijiet jew riżoluzzjonijiet, u posizzjonijiet oħra meħuda mill-Kunsill Ewropew jew il-Kunsill u fir-rigward ta' dawk li jikkonċernaw il-Komunità jew l-Unjoni, adottati bi qbil komuni ta' l-Istati Membri; huma għalhekk għandhom josservaw il-prinċipji u l-linji ta' gwida li jirriżultaw minn dawk id-dikjarazzjonijiet, riżoluzzjonijiet jew posizzjonijiet oħra u għandhom jieħdu dawk il-miżuri meħtieġa biex jassiguraw l-implimentazzjoni tagħhom. Artikolu 6 1. Il-ftehim jew konvenzjonijiet konklużi jew applikati provizorjament mill-Komunità jew bi qbil ma' l-Artikolu 24 jew l-Artikolu 38 tat-Trattat ta' l-UE ma' xi Stat terz wieħed jew aktar, ma' xi organizzazzjoni internazzjonali jew ma' xi ċittadin ta' Stat terz, għandhom, bl-istess kondizzjonijiet kif stipulati fit-Trattati oriġinali u f'dan l-Att, ikunu jorbtu l-Istati Membri l-ġodda. 2. L-Istati Membri l-ġodda jintrabtu li jidħlu, bil-kondizzjonijiet kif indikati f'dan l-Att, għall-ftehim jew konvenzjonijiet konklużi jew applikati provisorjament mill-Istati Membri attwali u l-Komunità, li jaġixxu flimkien, u għal kull ftehim konkluż minn dawk l-Istati li huma marbuta ma' dawk il-ftehim jew konvenzjonijiet. L-adeżjoni ta' l-Istati Membri l-ġodda għal kull ftehim jew konvenzjoni msemmija fil-paragrafu 6 hawn taħt, kif ukoll il-ftehim mal-Belarussja, iċ-Ċina, iċ-Ċilì, il-Mercosur u l-Isvizzera li ġew konklużi jew iffirmati mill-Komunità u l-Istati Membri flimkien għandha tintlaħaq permezz ta' konklużjoni ta' protokoll għal dawn il-ftehim jew konvenzjonijiet bejn il-Kunsill, li jaġixxi unanimament għan-nom ta' l-Istati Membri, u l-pajjiż jew pajjiżi terzi jew l-organizzazzjoni internazzjonali kkonċernati. Din il-proċedura hija bla ħsara għall-kompetenzi tal-Komunità innifisha u ma taffetwax l-allokazzjoni tal-poteri bejn il-Komunità u l-Istati Membri fir-rigward tal-konklużjoni ta' ftehim bħal dan fil-futur jew kwalunkwe emenda oħra li ma għandhiex x'taqsam ma' l-adeżjoni. Il-Kummissjoni għandha tinnegozja dawn il-protokolli għan-nom ta' l-Istati Membri abbażi ta' direttivi dwar in-negozjati approvati mill-Kunsill, li jaġixxi bl-unanimità, u b'konsultazzjoni ta' kumitat magħmul minn rappreżentanti ta' l-Istati Membri. Għandha tgħaddi abbozz tal-protokolli biex jiġu konklużi mill-Kunsill. 3. Hekk kif jidħlu għall-ftehim u konvenzjonijiet li hemm referenza għalihom fil-paragrafu 2 l-Istati Membri l-ġodda għandhom jiksbu l-istess drittijiet u obbligi taħt dawk il-ftehim u konvenzjonijiet bħall-Istati Membri attwali. 4. Permezz ta' dan l-Att l-Istati Membri l-ġodda jidħlu għall-Ftehim ta' Sħubija bejn il-membri tal-Grupp ta' Stati Afrikani, tal-Karibbew u tal-Paċifiku min-naħa waħda, u l-Komunità Ewropea u l-Istati Membri tagħha min-naħa l-oħra [1], iffirmat f'Kotonou fit- 23 ta' Ġunju 2000. 5. L-Istati Membri l-ġodda jintrabtu li jidħlu, taħt il-kondizzjonijiet imniżżla f'dan l-Att, għall-Ftehim dwar l-Area Ekonomika Ewropea [2], skond l-Artikolu 128 ta' dak il-Ftehim. 6. Mid-data ta' l-adeżjoni, sakemm jiġu konklużi l-protokolli meħtieġa li hemm referenza għalihom fil-pragrafi 2, l-Istati Membri l-ġodda għandhom japplikaw id-disposizzjonijiet tal-Ftehim konklużi mill-Istati Membri attwali, u, konġuntament, mill-Komunità ma' l-Alġerija, l-Armenja, l-Azerbajġan, il-Bulgarija, il-Kroazja, l-Eġittu, Dik li Qabel Kienet ir-Repubblika tal-Maċedonja, il-Ġeorġja, l-Iżrael, il-Ġordan, il-Kazakastan, il-Kirgiżstan, il-Libanu, il-Messiku, il-Moldova, il-Marokk, ir-Rumanija, il-Federazzjoni Russa, San Marino, l-Afrika t'Isfel, il-Korea t'Isfel, is-Sirja, it-Tuniżija, it-Turkija, it-Turkmenistan, l-Ukraina u l-Użbekistan kif ukoll d-disposizzjonijiet ta' kull ftehim ieħor konkluż konġuntament mill-Istati Membri attwali u l-Komunità qabel l-adeżjoni. L-aġġustamenti kollha għal dawn il-Ftehim għandhom isiru permezz ta' Protokolli konklużi mal-pajjiżi ko-kontraenti bi qbil mad-disposizzjonijiet tat-tieni sub-paragrafu tal-paragrafu 2. Jekk il-protokolli ma jiġux konklużi sad-data ta' l-adeżjoni, il-Komunitàu l-Istati Membri għandhom jieħdu, fil-qafas tal-kompetenzi rispettivi tagħhom, il-miżuri meħtieġa biex jittrattaw dik is-sitwazzjoni ma' l-adeżjoni. 7. Mid-data ta' l-adeżjoni, l-Istati Membri l-ġodda għandhom japplikaw il-ftehim u l-arranġamenti bilaterali dwar it-tessuti konklużi mill-Komunità ma' pajjiżi terzi. Ir-restrizzjonijiet kwantitattivi applikati mill-Komunità għall-importazzjoni tat-tessuti u l-prodotti tal-ħwejjeġ għandhom jiġu aġġustati sabiex jittieħed kont ta' l-adeżjoni ta' l-Istati Membri l-ġodda mal-Komunità. Għal dan il-għan, il-Komunità tista' tinnegozja emendi għal ftehim bilaterali u l-arranġamenti li hemm referenza għalihom iktar 'il fuq mal-pajjiżi terzi involuti qabel id-data ta' l-adeżjoni. Jekk l-emendi għall-ftehim u arranġamenti bilaterali dwar it-tessuti ma jkunux daħlu fis-seħħ sad-data ta' l-adeżjoni, il-Komunità għandha tagħmel l-aġġustamenti meħtieġa għar-regoli tagħha dwar l-importazzjoni tat-tessuti u tal-prodotti tal-ħwejjeġminn pajjiżi terzi sabiex jittieħed kont ta' l-adeżjoni ta' l-Istati Membri l-ġodda mal-Komunità. 8. Ir-restrizzjonijiet kwantitattivi applikati mill-Komunità fuq l-importazzjoni ta' l-azzar u prodotti ta' l-azzar għandhom jiġu aġġustati abbażi ta' l-importazzjoni mill-Istati Membri l-ġodda matul is-snin reċenti ta' prodotti ta' l-azzar li joriġinaw mill-pajjiżi supplenti konċernati. Għal dan il-għan, l-emendi meħtieġa għal ftehim u l-arranġamenti bilaterali dwar l-azzar konklużi mill-Komunità ma' pajjiżi terzi għandhom jiġu nnegozjati qabel id-data ta' l-adeżjoni. Jekk l-emendi għall-ftehim u l-arranġamenti bilaterali ma jkunux daħlu fis-seħħ sad-data ta' l-adeżjoni, id-disposizzjonijiet ta' l-ewwel sub-paragrafu għandhom japplikaw. 9. Mid-data ta' l-adeżjoni, kull ftehim dwar is-sajd milħuq bejn l-Istati Membri l-ġodda ma' pajjiżi terzi għandu jiġi maniġġjat mill-Komunità. Id-drittijiet u l-obbligi ta' l-Istati Membri l-ġodda skond dawk il-ftehim ma għandhomx ikunu milquta matul il-perijodu li fih id-disposizzjonijiet ta ' dawk il-ftehim jinżammu fis-seħħ proviżorjament. Kemm jista' jkun malajr, u f'kwalunkwe każ qabel it-tmiem tal-ftehim li hemm referenza għalihom fl-ewwel sub-paragrafu, il-Kunsill, għandu jadotta f'kull każ b'maġġoranza kwalifikata, fuq proposta tal-Kummissjoni, dawk id-deċiżijonijiet xierqa li jħallu l-attivitajiet ta' sajd taħt dawk il-ftehim ikomplu, inkluża l-possibiltà li ċerti ftehim jiġu estiżi għall-perijodi ta' mhux aktar minn sena. 10. B'effett mid-data ta' l-adeżjoni, l-Istati Membri l-Ġodda għandhom jirtiraw minn kull ftehim ta' kummerċ ħieles ma' pajjiżi terzi, inkluż il-Ftehim dwar il-Kummerċ Ħieles ta' l-Ewropa Ċentrali. Safejn xi ftehim bejn xi Stat Membru ġdid wieħed jew aktar min-naħa waħda, u xi pajjiż terz wieħed jew aktar min-naħa l-oħra, mhumiex kumpatibbli ma' l-obbligi li joħorġu minn dan l-Att, l-Istat Membru l-ġdid għandu jieħu l-passi kollha xierqa biex jelimina l-inkompatibbilitajiet li jirriżultaw. Jekk Stat Membru ġdid jiltaqa' ma' diffikultajiet fl-aġġustament ta' xi ftehim milħuq ma' pajjiż terz wieħed jew aktar qabel l-adeżjoni, hu għandu, skond it-termini tal-ftehim, jirtira minn dak il-ftehim. 11. B'dan l-Att u taħt il-kondizzjonijiet stipulati fih l-Istati Membri l-ġodda jaderixxu għall-ftehim interni konklużi mill-Istati Membri attwali sabiex li jimplimentaw il-ftehim jew il-konvenzjonjiet li hemm referenza għalihom fil-paragrafi 2 u 4 sa 6. 12. L-Istati Membri l-ġodda għandhom jieħdu l-miżuri xierqa, fejn ikun meħtieġ, sabiex jaġġustaw il-posizzjoni tagħhom fir-rigward ta' organizzazzjonjiet internazzjonali, kif ukoll fir-rigward ta' ftehim internazzjonali li l-Komunità jew xi Stati Membri oħra huma parti fihom, mad-drittijiet u ma' l-obbligi li jirriżultaw mill-adeżjoni tagħhom ma' l-Unjoni. B'mod partikolari mad-data ta' l-adeżjoni jew malajr kemm jista' jkun wara, għandhom jirtiraw minn dawk il-ftehim internazzjonali dwar is-sajd u minn organizzazzjonijiet li minnhom il-Komunità wkoll tagħmel parti, sakemm l-adeżjoni tagħhom ma tirrigwardax kwistjonijiet li ma għandhomx x'jaqsmu mas-sajd. Artikolu 7 Id-disposizzjonijiet ta' dan l-Att ma jistgħux, sakemm ma jkunx provdut mod ieħor, ikunu sospiżi, emendati jew imħassra ħlief permezz tal-proċedura stipulata fit-Trattati oriġinali li tagħmel possibbli r-reviżjoni ta' dawk it-Trattati. Artikolu 8 L-atti adottati mill-istituzzjonijiet li għalihom jirreferu d-disposizzjonijiet transitorji stipulati f'dan l-Att għandhom jibqgħu bl-istess valur legali; b'mod partikolari, dawk il-proċeduri għall-emenda ta' dawk l-atti għandhom jibqgħu japplikaw. Artikolu 9 Dawk id-disposizzjonijiet ta' dan l-Att li għandhom l-iskop jew l-effett li jabbrogaw jew jemendaw atti adottati mill-istituzzjonijiet, meta ma jkunux miżuri transitorji, għandu jkollhom l-istess valur fil-liġi bħad-disposizzjonijiet li huma jabrogaw jew jemendaw u għandhom ikunu soġġetti għall-istess regoli bħal dawk id-disposizzjonijiet. Artikolu 10 L-applikazzjoni tat-Trattati oriġinali u ta' l-atti adottati mill-istituzzjonijiet għandha, bħala miżura transitorja, tkun soġġetta għad-derogi kif provdut f'dan l-Att. IT-TIENI PARTI AĠĠUSTAMENTI GĦAT-TRATTATI TITOLU I DISPOSIZZJONIJIET ISTITUZZJONALI KAPITOLU 1 Il-Parlament Ewropew Artikolu 11 B'seħħ mill-bidu tal-leġislatura 2004-2009, fl-Artikolu 190(2) tat-Trattat tal-KE u fl-Artikolu 108(2) tat-Trattat ta' l-Euratom, l-ewwel sub-paragrafu għandu jiġi sostitwit b'dan li ġej: "In-numru ta' rappreżentanti eletti minn kull Stat Membru għandu jkun kif ġej: Il-Belġju | 24 | Ir-Repubblika Ċeka | 24 | Id-Danimarka | 14 | Il-Ġermanja | 99 | L-Estonja | 6 | Il-Greċja | 24 | Spanja | 54 | Franza | 78 | L-Irlanda | 13 | L-Italja | 78 | Ċipru | 6 | Il-Latvja | 9 | Il-Litwanja | 13 | Il-Lussemburgu | 6 | L-Ungerija | 24 | Malta | 5 | L-Olanda | 27 | L-Awstrija | 18 | Il-Polonja | 54 | Il-Portugall | 24 | Is-Slovenja | 7 | Is-Slovakkja | 14 | Il-Finlandja | 14 | L-Isvezja | 19 | Ir-Renju Unit | 78" | KAPITOLU 2 Il-Kunsill Artikolu 12 1. B'seħħ mill- 1 ta' Novembru 2004: (a) Fl-Artikolu 205 tat-Trattat tal-KE u fl-Artikolu 118 tat-Trattat ta' l-Euratom (i) il-paragrafu 2 għandu jinbidel b'dan li ġej: "2. Meta l-Kunsill ikun jeħtieġlu jaġixxi b'maġġoranza kwalifikata, l-voti ta' l-Istati Membri għandhom jiġu peżati kif ġej: Il-Belġju | 12 | Ir-Repubblika Ċeka | 12 | Id-Danimarka | 7 | Il-Ġermanja | 29 | L-Estonja | 4 | Il-Greċja | 12 | Spanja | 27 | Franza | 29 | L-Irlanda | 7 | L-Italja | 29 | Ċipru | 4 | Il-Latvja | 4 | Il-Litwanja | 7 | Il-Lussemburgu | 4 | L-Ungerija | 12 | Malta | 3 | L-Olanda | 13 | L-Awstrija | 10 | Il-Polonja | 27 | Il-Portugall | 12 | Is-Slovenja | 4 | Is-Slovakkja | 7 | Il-Finlandja | 7 | L-Isvezja | 10 | Ir-Renju Unit | 29 | Sabiex jiġu adottati, l-atti tal-Kunsill jeħtieġu maġġoranza ta' mill-anqas 232 vot favur espress minn maġġoranza tal-membri fejn dan it-Trattat jeħtieġ li jiġu adottati abbażi ta' proposta mill-Kummissjoni. Fil-każijiet l-oħra, sabiex jiġu adottati l-atti tal-Kunsill jeħtieġu mill-anqas 232 vot favur, espress mill-anqas minn żewġ-terzi tal-membri." ; (ii) għandu jiżdied il-paragrafu li ġej: "4. Fejn deċiżjoni għandha tiġi adottata mill-Kunsill b'maġġoranza kwalifikata, membru tal-Kunsill jista' jitlob verifika li l-Istati Membri li jifformaw il-maġġoranza kwalifikata jirrappreżentaw mill-anqas 62 % tal-popolazzjoni totali ta' l-Unjoni. Jekk jintwera li dik il-kondizzjoni ma ntlaħqitx, id-deċiżjoni msemmija ma għandhiex tiġi adottata." ; (b) Fl-Artikolu 23 (2) tat-Trattat ta' l-UE, it-tielet sub-paragrafu għandu jinbidel b'dan li ġej: "Il-voti tal-Membri tal-Kunsill għandhom ikunu peżati skond l-Artikolu 205(2) tat-Trattat li jistabbilixxi l-Komunità Ewropea. Biex jiġu adottati, id-deċiżjonijiet għandhom jeħtieġu mill-anqas 232 vot favur, espress mill-anqas minn żewġ-terzi tal-membri. Meta deċiżjoni għandha tiġi adottata mill-Kunsill b'maġġoranza kwalifikata, membru tal-Kunsill jista' jitlob verifika li l-Istati Membri li jifformaw il-maġġoranza kwalifikata jirrappreżentaw mill-anqas 62 % tal-popolazzjoni totali ta' l-Unjoni. Jekk jintwera li dik il-kondizzjoni ma tkunx sodisfatta, id-deċiżjoni msemmija ma għandhiex tiġi adottata." ; (ċ) Fl-Artikolu 34 tat-Trattat ta' l-UE, il-paragrafu 3 għandu jinbidel b'dan li ġej: "3. Meta l-Kunsill għandu jaġixxi b'maġġoranza kwalifikata, il-voti tal-membri għandhom ikunu peżati kif stipulat fl-Artikolu 205(2) tat-Trattat li jistabbilixxi l-Komunità Ewropea, u sabiex jiġu adottati l-atti tal-Kunsill għandhom jinħtieġu mill-inqas 232 vot favur, espress minn mill-inqas żewġ-terzi tal-membri. Fejn deċiżjoni għandha tiġi adottata mill-Kunsill b'maġġoranza kwalifikata, membru tal-Kunsill jista' jitlob verifika li l-Istati Membri li jifformaw il-maġġoranza kwalifikata jirrappreżentaw mill-anqas 62 % tal-popolazzjoni totali ta' l-Unjoni. Jekk jintwera li dik il-kondizzjoni ma ġietx sodisfatta, id-deċiżjoni msemmija ma għandhiex tiġi adottata." ; 2. L-Artikolu 3(1) tal-Protokoll anness mat-Trattat ta' l-UE u mat-Trattat tal-KE fuq it-tkabbir ta' l-Unjoni Ewropea huwa mħassar. 3. F'każ li inqas minn għaxar Stati Membri ġodda jaderixxu ma' l-Unjoni Ewropea, il-limitu għall-maġġoranza kwalifikata għandu jiġi ffissat permezz ta' deċiżjoni tal-Kunsill billi tiġi applikata interpolazzjoni aritmetika strettament lineari, miżjuda jew imnaqqsa sal-vot l-aktar qrib, bejn 71 % għal Kunsill bi 300 vot u l-livell ta' 72,27 % għal UE ta' 25 Stat Membru. KAPITOLU 3 Il-Qorti Tal-Ġustizzja Artikolu 13 1. L-ewwel paragrafu ta' l-Artikolu 9 tal-Protokoll anness mat-Trattat ta' l-UE, it-Trattat tal-KE u t-Trattat ta' l-Euratom dwar l-Istatut tal-Qorti tal-Ġustizzja għandu jinbidel b'li ġej: "Meta, kull tliet snin, ikun hemm tibdil parzjali ta' l-Imħallfin, għandhom ikunu mibdula alternattivament tlettax u tnax-il Imħallef." 2. L-Artikolu 48 tal-Protokoll anness mat-Trattat ta' l-UE, it-Trattat tal-KE u t-Trattat ta' l-Euratom dwar l-Istatut tal-Qorti tal-Ġustizzja għandu jinbidel b'li ġej: "Artikolu 48 Il-Qorti tal-Prim Istanza għandha tikkonsisti f'ħamsa u għoxrin Imħallef." . KAPITOLU 4 Il-Kumitat Ekonomiku u Soċjali Artikolu 14 It-tieni paragrafu kemm ta' l-Artikolu 258 tat-Trattat tal-KE kif ukoll dak ta' l-Artikolu 166 tat-Trattat ta' l-Euratom jinbidel b'li ġej: "In-numru tal-membri tal-Kumitat Ekonomiku u Soċjali għandu jkun kif ġej: Il-Belġju | 12 | Ir-Repubblika Ċeka | 12 | Id-Danimarka | 9 | Il-Ġermanja | 24 | L-Estonja | 7 | Il-Greċja | 12 | Spanja | 21 | Franza | 24 | L-Irlanda | 9 | L-Italja | 24 | Ċipru | 6 | Il-Latvja | 7 | Il-Litwanja | 9 | Il-Lussemburgu | 6 | L-Ungerija | 12 | Malta | 5 | L-Olanda | 12 | L-Awstrija | 12 | Il-Polonja | 21 | Il-Portugall | 12 | Is-Slovenja | 7 | Is-Slovakkja | 9 | Il-Finlandja | 9 | L-Isvezja | 12 | Ir-Renju Unit | 24" | KAPITOLU 5 Il-Kumitat Tar-Reġjuni Artikolu 15 It-tielet paragrafu ta' l-Artikolu 263 tat-Trattat tal-KE jinbidel b'li ġej: "In-numru tal-membri tal-Kumitat għandu jkun kif ġej: Il-Belġju | 12 | Ir-Repubblika Ċeka | 12 | Id-Danimarka | 9 | Il-Ġermanja | 24 | L-Estonja | 7 | Il-Greċja | 12 | Spanja | 21 | Franza | 24 | L-Irlanda | 9 | L-Italja | 24 | Ċipru | 6 | Il-Latvja | 7 | Il-Litwanja | 9 | Il-Lussemburgu | 6 | L-Ungerija | 12 | Malta | 5 | L-Olanda | 12 | L-Awstrija | 12 | Il-Polonja | 21 | Il-Portugall | 12 | Is-Slovenja | 7 | Is-Slovakkja | 9 | Il-Finlandja | 9 | L-Isvezja | 12 | Ir-Renju Unit | 24" | KAPITOLU 6 Il-Kumitat Xjentifiku u Tekniku Artikolu 16 Dan li ġej jibdel l-ewwel sub-paragrafu ta' l-Artikolu 134(2) tat-Trattat ta' l-Euratom: "2. Il-Kumitat għandu jkun kompost minn disa' u tletin membru, maħtura mill-Kunsill wara konsultazzjoni mal-Kummissjoni." KAPITOLU 7 Il-Bank Ċentrali Ewropew Artikolu 17 Fil-Protokoll Nru. 18 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew anness mat-Trattat li jistabbilixxi l-Komunità Ewropea, il-paragrafu li ġej għandu jiżdied ma' l-Artikolu 49: "49.3 Malli pajjiż wieħed jew iżjed isiru Stati Membri u l-banek ċentrali nazzjonali tagħhom isiru parti mis-SEBĊ, il-kapital sottoskritt tal-BĊE u l-limitu fuq l-ammont ta' assi ta' riservi barranin li jistgħu jiġu trasferiti lill-BĊE għandhom jiżdiedu awtomatikament. Iż-żieda għandha tkun stabbilita permezz tal-multiplikazzjoni ta' l-ammonti rispettivi li jeżistu f'dak iż-żmien skond il-proporzjon, fi ħdan is-sistema estiża tas-sottoskrizzjoni tal-kapital, bejn il-peżar tal-banek ċentrali nazzjonali li ser jidħlu u l-peżar tal-banek ċentrali nazzjonali li huma diġa' membri tas-SEBC. Il-peżar ta' kull bank ċentrali nazzjonali fis-sistema tas-sottoskrizzjoni tal-kapital għandu jiġi kalkulat b'analoġija għall-Artikolu 29.1 u b'konformità ma' l-Artikolu 29.2. Il-perijodi ta' referenza li għandhom jintużaw għad-data statistika għandhom ikunu identiċi għal dawk applikati għall-aħħar aġġustament tal-peżati ta' kull ħames snin taħt l-Artikolu 29.3." TITOLU II AĠĠUSTAMENTI OĦRA Artikolu 18 Fl-Artikolu 57(1) tat-Trattat tal-KE għandu jiżdied dan li ġej: "Rigward ir-restrizzjonijiet li jeżistu fil-liġi nazzjonali ta' l-Estonja u ta' l-Ungerija, id-data relevanti għandha tkun il- 31 ta' Diċembru 1999" . Artikolu 19 L-Artikolu 299(1) tat-Trattat tal-KE għandu jinbdel b'dan li ġej: "1. Dan it-Trattat għandu japplika għar-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika ta' l-Estonja, ir-Repubblika Ellenika, ir-Renju ta' Spanja, ir-Repubblika Franċiża, l-Irlanda, ir-Repubblika Taljana, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika ta' l-Ungerija, ir-Repubblika ta' Malta, ir-Renju ta' l-Olanda, ir-Repubblika ta' l-Awstrija, ir-Repubblika tal-Polonja, ir-Repubblika Portugiża, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju ta' l-Isvezja, ir-Renju Unit tal-Gran Brittanja u l-Irlanda ta' Fuq." IT-TIELET PARTI DISPOSIZZJONIJIET PERMANENTI TITOLU I ADATTAMENTI GĦAL ATTI ADOTTATI MILL-ISTITUZZJONIJIET Artikolu 20 L-atti mniżżla fl-Anness II ma' dan l-Att għandhom ikunu adattati kif speċifikat f'dak l-Anness. Artikolu 21 L-adattamenti għall-atti mniżżla fl-Anness III ma' dan l-Att li li saru meħtieġa bl-adeżjoni għandhom jiġu fformulati b'mod konformi mal-linji gwida murija f'dak l-Anness u skond il-proċedura u bil-kondizzjonijiet kif indikati fl-Artikolu 57. TITOLU II DISPOSIZZJONIJIET OĦRA Artikolu 22 Il-miżuri mniżżla fl-Anness IV ta' dan l-Att għandhom ikunu applikati skond il-kondizzjonijiet stipulati f'dak l-Anness. Artikolu 23 Il-Kunsill, billi jaġixxi b'mod unanimu fuq proposta mill-Kummissjoni u wara li jikkonsulta mal-Parlament Ewropew, jista' jagħmel l-adattamenti għad-disposizzjonjiet ta' dan l-Att li għandhom x'jaqsmu mal-politika agrikola komuni li jistgħu isiru meħtieġa minħabba f'xi tibdil fir-regoli Komunitarji. Dawn l-adattamenti jistgħu jsiru qabel id-data ta' l-adeżjoni. IR-RABA' PARTI DISPOSIZZJONIJIET TEMPORANJI TITOLU I MIŻURI TRANSITORJI Artikolu 24 Il-miżuri mniżżla fl-Annessi V, VI, VII, VIII, IX, X, XI, XII, XIII u XIV ta' dan l-Att għandhom japplikaw fir-rigward ta' l-Istati Membri l-ġodda taħt il-kondizzjonijiet stipulati f'dawk l-Annessi. Artikolu 25 1. B'deroga mit-tieni paragrafu ta' l-Artikolu 189 tat-Trattat tal-KE u mit-tieni paragrafu ta' l-Artikolu 107 tat-Trattat ta' l-Euratom u fir-rigward ta' l-Artikolu 190(2) tat-Trattat tal-KE u l-Artikolu 108(2) tat-Trattat ta' l-Euratom, in-numru ta' rappreżentanti fil-Parlament Ewropew għall-Istati Membri l-ġodda għall-perijodu li jibda mid-data ta' l-adeżjoni sal-bidu tal-leġislatura 2004-2009 tal-Parlament Ewropew għandu jkun kif ġej: Ir-Repubblika Ċeka | 24 | L-Estonja | 6 | Ċipru | 6 | Il-Latvja | 9 | Il-Litwanja | 13 | L-Ungerija | 24 | Malta | 5 | Il-Polonja | 54 | Is-Slovenja | 7 | Is-Slovakkja | 14 | 2. B'deroga mill-Artikolu 190(1) tat-Trattat tal-KE u mill-Artikolu 108(2) tat-Trattat ta' l-Euratom, ir-rappreżentanti fil-Parlament Ewropew taċ-ċittadini ta' l-Istati Membri l-ġodda għall-perijodu li jibda mid-data ta' l-adeżjoni sal-bidu tal-leġislatura 2004-2009 tal-Parlament Ewropew għandhom jiġu maħtura mill-Parlamenti ta' dawn l-Istati stess skond il-proċedura kif applikabbli f'kull wieħed minn dawk l-Istati. Artikolu 26 1. Għall-perijodu sal- 31 ta' Ottubru 2004, għandhom japplikaw id-disposizzjonijiet li ġejjin: (a) fir-rigward ta' l-Artikolu 205(2) tat-Trattat tal-KE u l-Artikolu 118(2) tat-Trattat ta' l-Euratom: Meta l-Kunsill għandu jaġixxi b'maġġoranza kwalifikata, il-voti tal-membri tiegħu għandhom jiġu peżati kif ġej: Il-Belġju | 5 | Ir-Repubblika Ċeka | 5 | Id-Danimarka | 3 | Il-Ġermanja | 10 | L-Estonja | 3 | Il-Greċja | 5 | Spanja | 8 | Franza | 10 | L-Irlanda | 3 | L-Italja | 10 | Ċipru | 2 | Il-Latvja | 3 | Il-Litwanja | 3 | Il-Lussemburgu | 2 | L-Ungerija | 5 | Malta | 2 | L-Olanda | 5 | L-Awstrija | 4 | Il-Polonja | 8 | Il-Portugall | 5 | Is-Slovenja | 3 | Is-Slovakkja | 3 | Il-Finlandja | 3 | L-Isvezja | 4 | Ir-Renju Unit | 10 | (b) fir-rigward tat-tieni u t-tielet sub-paragrafi ta' l-Artikolu 205(2) tat-Trattat tal-KE u ta' l-Artikolu 118(2) tat-Trattat ta' l-Euratom: Biex jiġu adottati, l-atti tal-Kunsill jeħtieġu mill-inqas: - 88 vot favur meta dan it-Trattat jeżiġi li dawn ikunu adottati abbażi ta' proposta tal-Kummissjoni, - fil-każijiet l-oħra, 88 vot favur, espress mill-anqas minn żewġ-terzi tal-membri, (ċ) fir-rigward tat-tieni sentenza tat-tielet sub-paragrafu ta' l-Artikolu 23(2) tat-Trattat ta' l-UE: Biex jiġu adottati, id-deċiżjonijiet għandhom jeħtieġu mill-anqas 88 vot favur, espress mill-anqas minn żewġ-terzi tal-membri. (d) fir-rigward ta' l-Artikolu 34(3) tat-Trattat ta' l-UE: Meta l-Kunsill għandu jaġixxi b'maġġoranza kwalifikata, il-voti tal-membri għandhom ikunu peżati kif stipulat fl-Artikolu 205(2) tat-Trattat li jistabbilixxi l-Komunità Ewropea, u sabiex jiġu adottati l-atti tal-Kunsill għandhom jeħtieġu mill-inqas 88 vot favur, espress mill-inqas minn żewġ-terzi tal-membri. 2. F'każ li inqas minn għaxar Stati Membri ġodda jaderixxu ma' l-Unjoni, il-limitu għall-maġġoranza kwalifikata għall-perijodu sal- 31 ta' Ottubru 2004 għandu jiġi ffissat permezz ta' deċiżjoni tal-Kunsill sabiex iqarreb kemm jista' jkun għal 71,26 % tan-numru totali ta' voti. Artikolu 27 1. Id-dħul imsemmi "Dazji tat-Tariffa Komuni tad-Dwana u Dazji oħra" li hemm referenza għalihom fl-Artikolu 2(1)(b) tad-Deċiżjoni tal-Kunsill 2000/597/KE, Euratom dwar is-sistema tar-riżorsi proprji tal-Komunitajiet Ewropej [3], jew id-disposizzjoni korrispondenti f'xi Deċiżjoni li tibdilha, għandu jinkludi d-dazji tad-dwana kalkulati abbażi tar-rati li jirriżultaw mit-Tariffa Komuni tad-Dwana u kwalunkwe konċessjoni ta' tariffa li għandha x'taqsam magħha applikata mill-Komunità fil-kummerċ ta' l-Istati Membri l-ġodda ma' pajjiżi terzi. 2. Għas-sena 2004, il-bażi ta' stima armonizzata tat-taxxa fuq il-valur miżjud u l-bażi tad-dħul gross nazzjonali ta' kull Stat Membru ġdid, li hemm referenza għalihom fl-Artikolu 2(1)(ċ) u (d) tad-Deċiżjoni tal-Kunsill 2000/597/KE, Euratom għandhom ikunu daqs żewġ-terzi tal-bażi annwali. Il-bażi tad-dħul gross nazzjonali ta' kull Stat Membru ġdid li għandu jiġu kunsidrat għall-kalkolu tal-finanzjament tal-korrezzjoni fir-rigward ta' żbilanċi baġitarji li ngħataw lir-Renju Unit, li hemm referenza għalih fl-Artikolu 5(1) tad-Deċiżjoni tal-Kunsill 2000/597/KE, għandu bl-istess mod ikun daqs żewġ-terżi tal-bażi annwali. 3. Sabiex tiġi determinata r-rata ffriżata għall-2004 skond l-Artikolu 2(4)(b) tad-Deċiżjoni tal-Kunsill 2000/597/KE, Euratom il-bażi kkappjata tat-taxxa fuq il-valur miżjud ta' l-Istati Membri l-ġodda għandha tiġi kkalkulata abbażi ta' żewġ-terzi tal-bażi tagħhom mhux ikkappjata tat-taxxa fuq il-valur miżjud u ta' żewġ-terzi tad-dħul gross nazzjonali tagħhom. Artikolu 28 1. Il-budget ġenerali tal-Komunitajiet Ewropej għas-sena finanzjarja 2004 għandu jiġi adattat permezz ta' budget emendatorju li jidħol fis-seħħ fl- 1 ta' Mejju 2004 sabiex jittieħed kont ta' l-adeżjoni ta' l-Istati Membri l-ġodda. 2. It-tnax-il dodiċesimu mensili ta' taxxa fuq il-valur miżjud u ta' riżorsi bażati fuq id-dħul gross nazzjonali li għandu jitħallas mill-Istati Membri l-ġodda taħt dan il-budget emendatorju, kif ukoll l-aġġustament retroattiv tad-dodiċesimu mensili għal perijodu minn Jannar sa April 2004 li japplikaw biss għall-Istati Membri attwali, għandu jinbidel f'ottavi għall-perijodu bejn Mejju u Diċembru 2004. L-aġġustamenti retroattivi li jirriżultaw minn xi budget emendatorju sussegwenti adottat fl-2004 għandhom bl-istess mod jinbidlu f'partijiet indaqs li jintalbu matul il-bqija tas-sena. Artikolu 29 Fl-ewwel jum tax-xogħol ta' kull xahar il-Komunità għandha tħallas lir-Repubblika Ċeka, Ċipru, Malta u s-Slovenja, bħala parti min-nefqa taħt il-budget ġenerali tal-Komunitajiet Ewropej, ottav fl-2004, mad-data ta' l-adeżjoni, u dodiċesimu fl-2005 u l-2006 ta' l-ammonti ta' kumpens temporanju tal-budget li ġejjin: (EUR miljun, prezzijiet ta' l-1999) | | 2004 | 2005 | 2006 | Ir-Repubblika Ċeka | 125,4 | 178,0 | 85,1 | Ċipru | 68,9 | 119,2 | 112,3 | Malta | 37,8 | 65,6 | 62,9 | Is-Slovenja | 29,5 | 66,4 | 35,5 | Artikolu 30 Fl-ewwel jum tax-xogħol ta' kull xahar il-Komunità għandha tħallas lir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, bħala parti min-nefqa taħt il-budget ġenerali tal-Komunità Ewropea, ottav fl-2004, mid-data ta' l-adeżjoni, u dodiċesimu fl-2005 u l-2006 ta' l-ammonti li ġejjin f'somma waħda ta' faċilità speċjali għall-cashflow: (EUR miljun, prezzijiet ta' l-1999) | | 2004 | 2005 | 2006 | Ir-Repubblika Ċeka | 174,7 | 91,55 | 91,55 | L-Estonja | 15,8 | 2,9 | 2,9 | Ċipru | 27,7 | 5,05 | 5,05 | Il-Latvja | 19,5 | 3,4 | 3,4 | Il-Litwanja | 34,8 | 6,3 | 6,3 | L-Ungerija | 155,3 | 27,95 | 27,95 | Malta | 12,2 | 27,15 | 27,15 | Il-Polonja | 442,8 | 550,0 | 450,0 | Is-Slovenja | 65,4 | 17,85 | 17,85 | Is-Slovakkja | 63,2 | 11,35 | 11,35 | Fi kwalunkwe kalkolu tad-distribuzzjoni tal-fondi strutturali għas-snin 2004-2006, għandhom jiġu kkunsidrati EUR 1 biljun għall-Polonja u EUR 100 miljun għar-Repubblika Ċeka li huma nklużi fis-somma waħda ta' faċilità speċjali għall-cashflow. Artikolu 31 1. L-Istati Membri l-ġodda elenkati hawn taħt għandhom iħallsu l-ammonti li ġejjin lill-Fond tar-Riċerka għall-Faħam u l-Azzar imsemmi fid-Deċiżjoni 2002/234/KEFA tar-Rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill, tas- 27 ta' Frar 2002 dwar il-konsegwenzi finanzjarji ta' l-iskadenza ta-Trattat ta' KEFA u dwar il-Fondi għar-Riċerka għall-Faħam u l-Azzar [4]: (EUR miljun, prezzijiet attwali) | Ir-Repubblika Ċeka | 39,88 | L-Estonja | 2,5 | Il-Latvja | 2,69 | L-Ungerija | 9,93 | Il-Polonja | 92,46 | Is-Slovenja | 2,36 | Is-Slovakkja | 20,11 | 2. Il-kontribuzzjonijiet għall-Fond tar-Riċerka għall-Faħam u l-Azzar għandhom isiru f'erba' pagamenti li jibdew fl-2006 u jitħallsu kif ġej, f'kull każ fl-ewwel jum tax-xogħol ta' l-ewwel xahar ta' kull sena: 2006: 15 % 2007: 20 % 2008: 30 % 2009: 35 % Artikolu 32 1. Sakemm mhux provdut xort'oħra f'dan it-Trattat, l-ebda impenji finanzjarji ma għandhom jittieħdu taħt il-programm tal-Phare [5], il-programme tal-Koperazzjoni Trans-Fruntieri tal-Phare [6], il-fondi ta' qabel l-adeżjoni għal Ċipru u Malta [7], il-programm ISPA [8] u l-programm SAPARD [9] favur l-Istati Membri l-ġodda wara l- 31 ta' Diċembru 2003. L-Istati Membri l-ġodda għandhom jirċievu l-istess trattament bħall-Istati Membri attwali fir-rigward tan-nefqa taħt l-ewwel tliet Intestaturi tal-perspettiva finanzjarja, kif definit fil-Ftehim Inter-istituzzjonali tas- 6 ta' Mejju 1999 [10], mill- 1 ta' Jannar 2004, soġġett għall-ispeċifikazzjonijiet u l-eċċezzjonijiet individwali ta' hawn taħt jew kif provdut b'mod ieħor f'dan it-Trattat. L-appropjazzjonijiet addizzjonali massimi għall-intestaturi 1, 2, 3 u 5 tal-Perspettiva Finanzjarja li għandhom x'jaqsmu mat-tkabbir huma imniżżla fl-Anness XV. Madanakollu, qabel ma tkun seħħet l-adeżjoni ta' l-Istat Membru l-ġdid rilevanti ma jista' jittieħed l-ebda impenn finanzjarju taħt il-budget ta' l-2004 għal kwalunkwe programm jew aġenzija in kwistjoni. 2. Il-paragrafu 1 ma għandux japplika għan-nefqa taħt il-Fond Ewropew għall-Gwida u l-Garanzija Agrikoli, Taqsima Gwida, skond l-Artikoli 2(1), 2(2) u 3(3) tar-Regolament tal-Kunsill (KE) Nru. 1258/1999 dwar il-finanzjament tal-politika agrikola komuni [11], li ser tkun eliġibbli għall-fondi Komunitarji biss mid-data ta' l-adeżjoni, skond l-Artikolu 2 ta' dan l-Att. Madanakollu, il-paragrafu 1 ta' dan l-Artikolu għandu japplika għan-nefqa għall-iżvilupp rurali taħt il-Fond Ewropew għall-Gwida u l-Garanzija Agrikoli, Taqsima Garanzija, skond l-Artikolu 47a tar-Regolament tal-Kunsill (KE) Nru. 1257/99 dwar l-appoġġ għall-iżvilupp rurali mill-Fond Ewropew għall-Gwida u l-Garanzija Agrikoli, Taqsima Gwida (EAGGF) u li jemenda u jħassar xi regolamenti [12], bla ħsara għall-kondizzjonijiet mniżżla fl-emenda ta' dak ir-Regolament fl-Anness II ta' dan l-Att. 3. Bla ħsara għall-aħħar sentenza tal-paragrafu 1, mill- 1 ta' Jannar 2004, l-Istati Membri l-ġodda għandhom jipparteċipaw fil-programmi u l-aġenziji Komunitarji bl-istess pattijiet u kondizzjonijiet bħall-Istati Membri attwali b'fondi mill-budget ġenerali tal-Komunitatjiet Ewropej. B'effett mill- 1 ta' Jannar 2004, id-disposizzjonijiet li jirregolaw il-programmi u l-aġenziji relevanti għandhom jieħdu post il-pattijiet u l-kondizzjonijiet imniżżla fid-Deċiżjonijiet, il-Ftehim u l-Memoranda ta' Ftehim tal-Kunsill ta' l-Assoċjazzjoni bejn il-Komunitajiet Ewropej u l-Istati Membri l-ġodda rigward il-parteċipazzjoni tagħhom fil-programmi u l-aġenziji tal-Komunità. 4. Jekk xi Stat imsemmi fl-Artikolu 1(1) tat-Trattat ta' l-Adeżjoni ma jkunx aderixxa mal-Komunità matul l-2004, kwalunkwe applikazzjoni li ssir mill-Istat in kwistjoni għall-fondi permezz ta' nefqa taħt l-ewwel tliet Intestaturi tal-Perspettiva Finanzjarja għall-2004 hija nulla u vojta. F'dak il-każ id-Deċiżjoni, il-Ftehim jew il-Memorandum ta' Ftehim tal-Kunsill ta' l-Assoċjazzjoni għandhom ikomplu japplikaw rigward dak l-Istat matul is-sena 2004 kollha. 5. Jekk ikunu neċessarji xi miżuri biex jiffaċilitaw it-transizzjoni mir-reġim ta' qabel l-adeżjoni għal dak li jirriżulta mill-applikazzjoni ta' dan l-Artikolu, il-Kummissjoni għandha tadotta l-miżuri meħtieġa. Artikolu 33 1. It-tnedija għal offerti, il-kuntratti, l-implimentazzjoni u l-pagamenti ta' l-assistenza ta' qabel l-adeżjoni taħt il-programm ta' Phare [13], il-programm ta' Phare CBC [14] u l-fondi ta' qabel l-adeżjoni għal Ċipru u Malta [15] għandhom jiġu maniġġjati minn aġenziji ta' l-implimentazzjoni fl-Istati Membri l-ġodda mid-data ta' l-adeżjoni. Il-kontroll ex-ante mill-Kummissjoni fuq it-tnedija għal offerti u l-kuntratti għandha titneħħa permezz ta' deċiżjoni tal-Kummissjoni għal dan il-għan, wara stima posittiva tas-Sistema ta' Implimentazzjoni Deċentralizzata u Estiża (EDIS) skond il-kriterji u l-kondizzjonijiet stipulati fl-Anness tar-Regolament tal-Kunsill (KE) Nru. 1266/1999 dwar il-koordinazzjoni ta' l-għajnuna lill-pajjiżi applikanti fil-qafas ta' l-istrateġija ta' qabel l-adeżjoni u r-Regolament emendatorju (KEE) Nru. 3906/89 [16]. Jekk din id-deċiżjoni tal-Kummissjoni li tneħħi l-kontroll ex-ante ma tkunx ittieħdet qabel id-data ta' l-adeżjoni, kull kuntratt iffirmat bejn id-data ta' l-adeżjoni u d-data li fiha ttieħdet id-deċiżjoni tal-Kummissjoni mhuwiex eliġibbli għall-assistenza ta' qabel l-adeżjoni. Madanakollu, eċċezzjonalment, jekk id-deċiżjoni tal-Kummissjoni li tneħħi l-kontroll ex-ante tkun posposta sa wara d-data ta' l-adeżjoni għal raġunjiet li mhumiex attribwibbli lill-awtoritajiet ta' Stat Membru ġdid, il-Kummissjoni tista' taċċetta, f'każijiet iġġustifikati kif xieraq, l-eliġibilità għall-assistenza ta' qabel l-adeżjoni ta' kuntratti ffirmati bejn l-adeżjoni u d-data tad-deċiżjoni tal-Kummissjoni, u l-kontinwazzjoni ta' l-implimentazzjoni ta' l-assistenza ta' qabel l-adeżjoni għal perijodu limitat, bla ħsara għall-kontroll ex-ante mill-Kummissjoni dwar it-tnedija għal offerti u l-kuntratti. 2. L-impenji globali fuq l-estimi li jsiru qabel l-adeżjoni taħt l-istrumenti finanzjarji ta' assistenza ta' qabel l-adeżjoni li hemm referenza għalihom fil-paragrafu 1, inklużi l-konkluzjoni u r-reġistrazzjoni ta' impenji u pagamenti legali individwali sussegwenti li jsiru wara l-adeżjoni għandhom ikomplu jkunu regolati bir-regoli u r-regolamenti ta' l-istrumenti finanzjarji ta' qabel l-adeżjoni u jitħallsu mill-kapitoli korrispondenti tal-budget sa l-għeluq tal-programmi u l-proġetti in kwistjoni. Minkejja dan, il-proċeduri ta' l-akkwist pubbliku li nbdew wara l-adeżjoni għandhom jitwettqu skond id-Direttivi Komunitarji rilevanti. 3. L-aħħar eżerċizzju ta' programmazzjoni ta' l-assistenza ta' qabel l-adeżjoni li hemm referenza għalih fil-paragrafu 1 għandu jseħħ fl-aħħar sena kalendarja sħiħa ta' qabel l-adeżjoni. Kull azzjoni taħt dawn il-programmi għandha tiġi kuntrattata matul is-sentejn ta' wara u l-ħlas għandu jiġi magħmul kif provdut fil-Memorandum tal-Finanzjament [17], normalment sa l-aħħar tat-tielet sena wara l-impenn. Ma tista' tingħata l-ebda estensjoni għal perijodu kontrattwali. Eċċezzjonalment u f'każijiet ġustifikati kif suppost, jistgħu jingħataw estensjonijiet limitati tat-terminu għall-ħlas. 4. Sabiex jiġi żgurat li l-istrumenti finanzjarji ta' qabel l-adeżjoni li hemm referenza għalihom fil-paragrafu 1 kif ukoll il-programm ta' l-ISPA [18] jitneħħew gradwalment u li jkun hemm transizzjoni bla xkiel mir-regoli applikabbli qabel l-adeżjoni għal dawk applikabbli wara, il-Kummissjoni tista' tieħu l-miżuri xierqa kollha sabiex tiżgura li jinżammu fl-Istati Membri l-ġodda il-persunal statutarju neċessarju għal terminu massimu ta' ħmistax-il xahar wara l-adeżjoni. Matul dan il-perijodu, uffiċjali assenjati għal postijiet fl-Istati Membri l-ġodda qabel l-adeżjoni u li huma meħtieġa li jibqgħu fis-servizz f'dawk l-Istati wara d-data ta' l-adeżjoni għandhom jibbenefikaw, bħala eċċezzjoni, mill-istess kondizzjonijiet finanzjarji u materjali li kienu applikati mill-Kummissjoni qabel l-adeżjoni skond l-Anness X tar-Regolamenti ta' l-Impjieg ta' l-Uffiċjali u l-Kondizzjonijiet ta' l-Impjieg tal-Persunal Ieħor tal-Komunitajiet Ewropej imniżżla fir-Regolament (KEE, Euratom, KEFA) Nru. 259/68 [19]. In-nefqa amministrattiva, inklużi s-salarji ta' persunal ieħor, meħtieġa għall-immaniġġjar ta' l-assistenza ta' qabel l-adeżjoni għandha tiġi koperta, għas-sena 2004 kollha u sa l-aħħar ta' Lulju ta' l-2005 taħt l-intestatura "nefqa għall-appoġġ ta' operazzjonijiet" (li qabel kienet il-parti B tal-budget) jew intestaturi ekwivalenti għall-istrumenti finanzjarji li hemm referenza għalihom fil-paragrafu 1 kif ukoll il-programm ta' l-ISPA, tal-budgets ta' qabel l-adeżjoni rilevanti. 5. Meta xi proġetti li ġew approvati taħt ir-Regolament (KE) Nru. 1268/1999 ma jistgħux jibqgħu jiġu ffinanzjati taħt dak l-istrument, dawn jistgħu jiġi integrati fil-programmazzjoni għall-iżvilupp rurali u ffinanzjat mill-Fond Ewropew ta' Gwida u Garanzija Agrikoli. Jekk huma neċessarji f'dan ir-rigward xi miżuri transitorji speċifiċi, dawn għandhom jiġu adottati mill-Kummissjoni bi qbil mal-proċeduri stipulati fl-Artikolu 50(2) tar-Regolament tal-Kunsill (KE) Nru. 1260/1999 li jistipula d-disposizzjonijiet ġenerali tal-Fondi Strutturali [20]. Artikolu 34 1. Bejn id-data ta' l-adeżjoni u l-aħħar ta' l-2006, l-Unjoni għandha tipprovdi assistenza finanzjarja temporanja, minn hawn 'il quddiem imsejħa "il-Faċilità għat-Transizzjoni", lill-Istati Membri l-ġodda sabiex jiżviluppaw u jsaħħu l-kapaċità amministrattiva tagħhom biex jimplimentaw u jinforzaw il-leġislazzjoni Komunitarja u sabiex jippromwovu l-iskambju ta' l-aħjar prattika inter pares. 2. L-assistenza għandha titratta l-bżonn kontinwu li tissaħħaħ il-kapaċità istituzzjonali f'ċerti areas permezz ta' azzjoni li ma tistax tkun iffinanzjata mill-Fondi Strutturali, b'mod partikolari fl-oqsma li ġejjin: - il-ġustizzja u l-affarjiet interni (tisħiħ tas-sistema ġudizzjarja, il-kontrolli fuq il-fruntieri esterni, l-istrateġija kontra l-korruzzjoni, it-tisħiħ tal-kapaċitajiet għall-infurzar tal-liġi); - il-kontroll finanzjarju; - il-protezzjoni ta' l-interessi finanzjarji tal-Komunitajiet u l-ġlieda kontra l-frodi; - is-suq intern, inkluża l-unjoni doganali; - l-ambjent; - is-servizzi veterinarji u t-tisħiħ fil-kapaċità amministrattiva li għandha x'taqsam mas-sigurtà ta' l-ikel; - l-istrutturi amministrattivi u ta' kontroll għall-agrikoltura u l-iżvilupp rurali, inkluża s-Sistema Integrata ta' Amministrazzjoni u Kontroll (IACS); - is-sigurtà nukleari (it-tisħiħ ta' l-effettività u l-kompetenza ta' l-awtoritajiet tas-sigurtà nukleari u l-organizzazzjonijiet tagħhom għall-appoġġ tekniku kif ukoll l-aġenziji pubbliċi għall-immaniġġjar ta' l-iskart radjuattiv); - l-istatistika; - it-tisħiħ ta' l-amministrazzjoni pubblika skond il-ħtiġijiet identifikati fir-rapport komprensiv tal-Kummissjoni dwar il-kontrolli u li mhumiex koperti mill-Fondi Strutturali. 3. L-assistenza taħt il-Faċilità għat-Transizzjoni għandha tiġi deċiża skond il-proċedura stipulata fl-Artikolu 8 tar-Regolament tal-Kunsill (KEE) Nru. 3906/89 dwar l-għajnuna ekonomika għal ċerti pajjiżi ta' l-Ewropa Ċentrali u tal-Lvant [21]. 4. Il-programm għandu jkun implimentat skond l-Artikolu 53(1)(a) u (b) tar-Regolament Finanzjarju applikabbli għall-budget ġenerali tal-Komunitajiet Ewropej [22]. Għal proġetti ta' ġemellaġġ bejn l-amministrazzjonijiet pubbliċi sabiex jiżviluppaw l-istituzzjonijiet, il-proċedura għall-invit ta' proposti permezz ta' network ta' punti ta' kuntatt fl-Istati Membri għandha tkompli tapplika, kif stabbilit fil-Ftehim Qafas ma' l-Istati Membri attwali għall-iskop ta' l-assistenza ta' qabel l-adeżjoni. L-appropjazzjonijiet ta' impenn għall-Faċilità għat-Transizzjoni, skond il-prezzijiet ta' l-1999, għandhom ikunu ta' EUR 200 miljun fl-2004, EUR 120 miljun fl-2005 u EUR 60 miljun fl-2006. L-appropjazzjonijiet annwali għandhom jiġu awtorizzati mill-awtorità tal-budget sal-limiti tal-perspettiva finanzjarja. Artikolu 35 1. Qed tinħoloq hawnhekk Faċilità tax-Schengen bħala strument temporanju li jgħin lill-Istati Membri benefiċjarji bejn id-data ta' l-adeżjoni u l-aħħar ta' l-2006 fil-finanzjament ta' azzjonijiet mal-fruntieri esterni ġodda ta' l-Unjoni għall-implimentazzjoni ta' l-acquis tax-Schengen u l-kontroll tal-fruntieri esterni. Sabiex jiġu trattati n-nuqqasijiet identifikati fil-preparazzjoni għall-parteċipazzjoni fix-Schengen, huma eliġibbli għall-finanzjament taħt il-Faċilità tax-Schengen it-tipi ta' azzjoni li ġejjin: - investiment fil-bini, ir-renovazzjoni jew it-titjib ta' l-infrastruttura għall-qsim tal-fruntieri u bini relatat; - investimenti fi kwalunkwe tip ta' tagħmir għat-tħaddim (p.e. tagħmir ta' laboratorju, għodda għall-investigazzjoni, hardware u software tas-Sistema ta' Informazzjoni tax-Schengen -SIS 2, mezzi tat-trasport); - it-taħriġta' gwardji tal-fruntieri; - għajnuna fl-ispejjeż tal-loġistika u l-operazzjonijiet. 2. L-ammonti li ġejjin għandhom ikunu disponibbli taħt il-Faċilità tax-Schengen fl-għamla ta' pagament ta' għotja f'somma waħda mid-data ta' l-adeżjoni lill-Istati Membri benefiċjarji imniżżla hawn taħt: (EUR miljun, prezzijiet ta' l-1999) | | 2004 | 2005 | 2006 | L-Estonja | 22,9 | 22,9 | 22,9 | Il-Latvja | 23,7 | 23,7 | 23,7 | Il-Litwanja | 44,78 | 61,07 | 29,85 | L-Ungerija | 49,3 | 49,3 | 49,3 | Il-Polonja | 93,34 | 93,33 | 93,33 | Is-Slovenja | 35,64 | 35,63 | 35,63 | Is-Slovakkja | 15,94 | 15,93 | 15,93 | 3. L-Istati Membri benefiċjarji għandhom ikunu responsabbli għall-għażla u l-implimentazzjoni ta' operazzjonijiet individwali b'mod konformi ma' dan l-Artikolu. Huma għandhom ikunu responsabbli wkoll għall-koordinazzjoni ta' l-użu tal-faċilità ma' l-assistenza minn strumenti Komunitarji oħra, sabiex jiżguraw il-kompatibilità ma' kull politika u miżura Komunitarja u l-konformità mar-Regolament Finanzjarju applikabbli għall-budget ġenerali tal-Komunitajiet Ewropej. Il-pagamenti ta' għotja f'somma waħda ta' flus għandhom jintużaw fi żmien tliet snin mill-ewwel pagament u kull fond li ma jintużax jew li ntefaq b'mod mhux ġustifikabbli għandu jiġi rkuprat mill-Kummissjoni. L-Istati Membri benefiċjarji għandhom jissottomettu, mhux aktar tard minn sitt xhur wara l-iskadenza tat-terminu ta' żmien, rapport komprensiv dwar l-eżekuzzjoni tal-pagamenti ta' għotja f'somma waħda ta' flus b'dikjarazzjoni li tiġġustifika n-nefqa. L-Istat benefiċjarju għandu jeżerċita din ir-responsabbiltà bla ħsara għar-responsabbiltà tal-Kummissjoni għall-implimentazzjoni ta' l-estimi ġenerali tal-Komunitajiet Ewropej u skond id-disposizzjonijiet tar-Regolament Finanzjarju applikabbli għall-immaniġġjar deċentralizzat. 4. Il-Kummissjoni żżomm id-dritt għall-verifika, permezz ta' l-Uffiċju Kontra l-Frodi (OLAF). Il-Kummissjoni u l-Qorti ta' l-Awdituri jistgħu wkoll jagħmlu kontroll fuq il-post skond il-proċeduri xierqa. 5. Il-Kummissjoni tista' tadotta id-disposizzjonijiet tekniċi meħtieġa għat-tħaddim ta' din il-Faċilità. Artikolu 36 L-ammonti li hemm referenza għalihom fl-Artikoli 29, 30, 34 u 35 għandhom jiġu aġġustati kull sena, bħala parti mill-aġġustament tekniku previst fl-Artikolu 15 tal-Ftehim Inter-istituzzjonali tas- 6 ta' Mejju 1999. TITOLU II DISPOSIZZJONIJIET OĦRA Artikolu 37 1. Jekk, sa l-aħħar ta' perijodu ta' mhux aktar minn tliet snin wara l-adeżjoni, jinqalgħu diffikultajiet serji u li x'aktarx jippersistu f'xi settur ta' l-ekonomija jew li jistgħu jikkawżaw xi deterjorazzjoni serja fis-sitwazzjoni ekonomika ta' xi żona partikolari, Stat Membru ġdid jista' japplika għall-awtorizzazzjoni biex jieħu miżuri protettivi sabiex jirranġa s-sitwazzjoni u jaġġusta s-settur konċernat għall-ekonomija tas-suq komuni. Fl-istess ċirkostanzi, kull Stat Membru attwali jista' japplika biex jiġi awtorizzat jieħu miżuri protettivi fir-rigward ta' wieħed jew aktar mill-Istati Membri l-ġodda. 2. Fuq talba ta' l-Istat konċernat, il-Kummissjoni għandha, permezz ta' proċedura ta' emerġenza, tiddetermina l-miżuri protettivi li hi tikkunsidra li huma meħtieġa, filwaqt li tispeċifika l-kondizzjonijiet u l-modalitajiet li bihom għandhom jiġu applikati. F'każ ta' diffikultajiet ekonomiċi serji u fuq talba diretta ta' l-Istat Membru konċernat, il-Kummissjoni għandha taġixxi, fi żmien ħamest ijiem tax-xogħol minn meta taslilha t-talba li għandha tkun akkumpanjata bl-informazzjoni rilevanti meħtieġa. Il-miżuri li dwarhom tkun ittieħdet id-deċiżjoni għandhom ikunu applikabbli immedjatament, għandhom jikkunsidraw l-interessi tal-partijiet kollha kkonċernati u ma għandhomx jinvolvu kontrolli fuq il-fruntieri. 3. Il-miżuri awtorizzati taħt il-paragrafu 2 jistgħu jinvolvu derogi mir-regoli tat-Trattat tal-KE u minn dan l-Att safejn u għal dawk il-perijodi li huma strettament meħtieġa sabiex jinkisbu l-għanijiet li hemm referenza għalihom fil-paragrafu 1. Għandha tingħata prijorità lil dawk il-miżuri li l-anqas ifixklu t-tħaddim tas-suq komuni. Artikolu 38 Jekk xi Stat Membru ġdid ikun naqas milli jimplimenta l-impenji meħuda fil-kuntest tan-negozjati dwar l-adeżjoni, u b'dan jikkawża xi ksur serju fil-funzjonament tas-suq intern, inkluż kull impenn f'kull politika settorjali li tikkonċerna l-attivitajiet ekonomiċi b'effett transkonfini, jew xi riskju imminenti ta' dan il-ksur il-Kummissjoni tista', sa l-aħħar tal-perijodu ta' mhux akar minn tliet snin wara d-data tad-dħul fis-seħħ ta' dan l-Att, fuq talba motivata ta' l-Istat Membru jew fuq l-inizjattiva tagħħa stess, tieħu miżuri xierqa. Il-miżuri għandhom ikunu proporzjonati u għandha tingħata prijorità lil miżuri, li l-inqas jiddisturbaw it-tħaddim tas-suq intern, u fejn xieraq, lill-applikazzjoni ta' mekkaniżmi ta' salvagwardja settorjali eżistenti. Dawn il-miżuri ta' salvagwardja ma għandhomx jiġu invokati bħala mezz ta' diskriminazzjoni arbitrarja jew ta' restrizzjoni travestita fuq il-kummerċ bejn l-Istati Membri. Il-klawsola ta' salvagwardja tista' tiġi invokata anki qabel l-adeżjoni abbażi tar-riżultati tal-kontroll u tidħol fis-seħħmid-data ta' l-adeżjoni. Dawn il-miżuri ma għandhomx jinżammu għal iktar żmien milli huwa strettament neċessarju, u, f'kull każ, għandhom jitneħħew meta l-impenn rilevanti jiġi implementat. Madanakollu jistgħu jiġu applikati wara l-perijodu speċifikat fl-ewwel paragrafu sakemm l-impenji rilevanti ma jkunux ġew imwettqa. Bi tweġiba għall-progress li jagħmel l-Istat Membru l-ġdid konċernat fit-twettiq ta' l-impenji tiegħu, il-Kummissjoni tista' tadatta l-miżuri kif xieraq. Il-Kummissjoni tinforma lill-Kunsill f'waqtha qabel ma tirrevoka miżuri ta' salvagwardja, u tikkunsidra kif xieraq kull osservazzjoni tal-Kunsill f'dan ir-rigward. Artikolu 39 Jekk jeżistu nuqqasijiet serji jew riskji imminenti ta' nuqqasijiet bħal dawn fit-trasposizzjoni, l-istat ta' l-implimentazzjoni, jew l-applikazzjoni tad-deċizjonijiet qafas jew kull impenn rilevanti ieħor, l-istrumenti ta' koperazzjoni u d-deċizjonijiet li għandhom x'jaqsmu mar-rikonoxximent reċiproku fil-qasam tal-liġi kriminali taħt it-Titolu VI tat-Trattat ta' l-UE u d-Direttivi u r-Regolamenti li għandhom x'jaqsmu ma' kwistjonijiet ċivili taħt it-Titolu IV tat-Trattat tal-KE f'xi Stat Membru ġdid, il-Kummissjoni tista', sa l-aħħar tal-perijodu ta' mhux aktar minn tliet snin wara d-data tad-dħul fis-seħħ ta' dan l-Att, fuq talba motivata ta' xi Stat Membru jew fuq l-inizjattiva tagħha stess u wara li tikkonsulta lill-Istati Membri, tieħu miżuri xierqa u tispeċifika l-kondizzjonijiet u l-modalitajiet li taħthom dawn il-miżuri għandhom jidħlu fis-seħħ. Dawn il-miżuri jistgħu jieħdu l-forma ta' sospensjoni temporanja ta' l-applikazzjoni ta' disposizzjonijiet u deċiżjonijiet rilevanti fir-rigward ta' relazzjonijiet bejn Stat Membru ġdid u kull Stat Membru jew Stati Membri oħra, bla ħsara għat-tkomplija tal-koperazzjoni ġudizzjarja mill-qrib. Il-klawsola ta' salvagwardja tista' tiġi nvokata anki qabel l-adeżjoni abbażi tar-riżultati tal-kontroll u tidħol fis-seħħ mid-data ta' l-adeżjoni. Il-miżuri ma għandhomx jinżammu għall-iktar żmien minn dak strettament neċessarju, u, f'kull każ, għandhom jitneħħew meta n-nuqqasijiet jissewwew. Madanakollu jistgħu jkomplu jiġu applikati wara l-perijodu speċifikat fl-ewwel paragrafu preċedenti sakemm dawn in-nuqqasijiet ikomplu. Bi tweġiba għall-progress li jagħmel l-Istat Membru l-ġdid konċernat fir-rimedji tan-nuqqasijiet identifikati, il-Kummissjoni tista' tadatta l-miżuri kif xieraq wara li tikkonsulta ma' l-Istati Membri. Il-Kummissjoni għandha tinforma lill-Kunsill fi żmien adatt qabel ma tirrevoka miżuri ta' salvagwardja, u tikkunsidra kif xieraq kull osservazzjoni tal-Kunsill f'dan ir-rigward. Artikolu 40 Sabiex ma jiġix ostakolat il-funzjonament kif suppost tas-suq intern, l-infurzar ta' regoli nazzjonali ta' Stati Membri l-ġodda matul il-perijodi transitorji li hemm referenza għalihom fl-Annessi V sa XIV ma għandhomx iwasslu għal kontrolli fuq il-fruntieri bejn l-Istati Membri. Artikolu 41 Jekk ikunu meħtieġa xi miżuri transitorji sabiex jiffaċilitaw it-transizzjoni mir-reġim eżistenti fl-Istati Membri l-ġodda għal dak li jirriżulta mill-applikazzjoni tal-politika agrikola komuni taħt il-kondizzjonijiet stipulati minn dan l-Att, dawn il-miżuri għandhom jiġu adottati mill-Kummissjoni skond il-proċedura li hemm referenza għaliha fl-Artikolu 42(2) tar-Regolament tal-Kunsill (KE) Nru. 1260/2001 dwar l-organizzazzjoni komuni tas-swieq fis-settur taz-zokkor [23], jew jekk ikun il-każ, fl-Artikoli korrispondenti tar-Regolamenti l-oħra dwar l-organizzazzjoni komuni tas-swieq agrikoli jew il-proċedura tal-kumitat rilevanti kif stabbilita mill-leġislazzjoni applikabbli. Il-miżuri transitorji li hemm referenza għalihom f'dan l-Artikolu jistgħu jittieħdu matul perijodu ta' tliet snin wara d-data ta' l-adeżjoni u l-applikazzjoni tagħhom għandha tkun limitata għal dak il-perijodu. Il-Kunsill, li jaġixxi unanimament fuq proposta tal-Kummissjoni u wara li jikkonsulta lill-Parlament Ewropew, jista' jestendi dan il-perijodu. Il-miżuri transitorji li għandhom x'jaqsmu ma' l-implimentazzjoni ta' l-istrumenti li jirrigwardaw il-politika agrikola komuni li mhumiex speċifikati f'dan l-Att li jkunu meħtieġa b'riżultat ta' l-adeżjoni għandhom ikunu adottati qabel id-data ta' l-adeżjoni mill-Kunsill li jaġixxi b'maġġoranza kwalifikata fuq proposta tal-Kummissjoni jew, fejn jolqtu strumenti li kienu inizjalment adottati mill-Kummissjoni, għandhom ikunu adottati mill-Kummissjoni skond il-proċedura meħtieġa sabiex ikunu adottati l-istrumenti msemmija. Artikolu 42 Jekk ikunu meħtieġa xi miżuri transitorji sabiex jiffaċilitaw it-transizzjoni mir-reġim eżistenti fl-Istati Membri l-ġodda għal dak li jirriżulta mill-applikazzjoni tar-regoli veterinarji u fitosanitarji tal-Komunità, dawn il-miżuri għandhom ikunu adottati mill-Kummissjoni skond il-proċedura tal-kumitat relattiv kif stabbilita mil-leġislazzjoni applikabbli. Dawn il-miżuri għandhom jittieħdu matul il-perijodu ta' tliet snin wara d-data ta' l-adeżjoni u l-applikazzjoni tagħhom għandha tkun limitata għal dak il-perijodu. IL-ĦAMES PARTI DISPOSIZZJONIJIET LI JIRRIGWARDAW L-IMPLIMENTAZZJONI TA' DAN L-ATT TITOLU I STABBILIMENT TA' L-ISTITUZZJONIJIET U KORPI Artikolu 43 Il-Parlament Ewropew għandu jagħmel dawk it-tibdiliet għar-Regoli tal-Proċedura tiegħu skond kif isir meħtieġ bl-adeżjoni. Artikolu 44 Il-Kunsill għandu jagħmel dawk it-tibdiliet għar-Regoli tal-Proċedura tiegħu skond kif isir meħtieġ bl-adeżjoni. Artikolu 45 1. Kull Stat li jaderixxi ma' l-Unjoni għandu d-dritt li jkollu wieħed miċ-ċittadini tiegħu bħala membru tal-Kummissjoni. 2. Minkejja t-tieni sub-paragrafu ta' l-Artikolu 213(1), l-ewwel sub-paragrafu ta' l-Artikolu 214(1), l-Artikolu 214(2) tat-Trattat tal-KE u l-ewwel sub-paragrafu ta' l-Artikolu 126 tat-Trattat ta' l-Euratom: (a) ċittadin ta' kull Stat Membru ġdid għandu jinħatar fuq il-Kummissjoni mid-data ta' l-adeżjoni. Il-Membri l-ġodda tal-Kummissjoni għandhom jinħatru mill-Kunsill, li jaġixxi b'maġġoranza kwalifikata u bi qbil komuni mal-President tal-Kummissjoni, (b) il-mandat tal-ħatra tal-Membri tal-Kummissjoni maħtura skond (a) kif ukoll ta' dawk li nħatru mit- 23 ta' Jannar 2000 għandu jiskadi fil- 31 ta' Ottubru 2004, (ċ) Kummissjoni ġdida magħmula minn ċittadin ta' kull Stat Membru għandha tibda d-dmirijiet tagħha fl- 1 ta' Novembru 2004, il-mandat tal-ħatra tal-Membri ta' din il-Kummissjoni l-ġdida jiskadi fil- 31 ta' Ottubru 2009, (d) id-data ta' l- 1 ta' Novembru 2004 tbiddel id-data ta' l- 1 ta' Jannar 2005 fl-Artikolu 4(1) tal-Protokoll dwar it-tkabbir ta' l-Unjoni Ewropea anness mat-Trattat ta' l-UE u mat-Trattati li jistabbilixxu l-Komunitajiet Ewropej. 3. Il-Kummissjoni għandha tagħmel dawk it-tibdiliet għar-Regoli tal-Proċedura tagħha skond kif isir meħtieġ bl-adeżjoni. Artikolu 46 1. Għaxar imħallfin għandhom ikunu maħtura għall-Qorti tal-Ġustizzja u għaxar imħallfin għandhom ikunu maħtura għall-Qorti ta' Prim'Istanza. 2. (a) Il-mandat tal-ħatra ta' ħamsa mill-imħallfin fil-Qorti tal-Ġustizzja li jkunu maħtura skond il-paragrafu 1 għandu jiskadi fis- 6 ta' Ottubru 2006. Dawn l-imħallfin għandhom jintgħażlu bix-xorti. Il-mandat tal-ħatra ta' l-imħallfin l-oħra jiskadi fis- 6 ta' Ottubru 2009. (b) Il-mandat tal-ħatra ta' ħamsa mill-imħallfin fil-Qorti tal-Prim'Istanza li jkunu maħtura skond il-paragrafu 1 għandu jiskadi fil- 31 ta' Awissu 2004. Dawk l-imħallfin għandhom jintgħażlu bix-xorti. Il-mandat tal-ħatra ta' l-imħallfin l-oħra jiskadi fil- 31 ta' Awissu 2007. 3. (a) Il-Qorti tal-Ġustizzja għandha tagħmel dawk it-tibdiliet għar-Regoli tal-Proċedura tagħha skond kif isir meħtieġ bl-adeżjoni. (b) Il-Qorti tal-Prim'Istanza, bi qbil mal-Qorti tal-Ġustizzja, għandha tagħmel dawk it-tibdiliet għar-Regoli tal-Proċedura tagħha skond kif isir meħtieġ bl-adeżjoni. (ċ) Ir-Regoli tal-Proċedura kif adattati jkunu jeħtieġu l-approvazzjoni unanima tal-Kunsill. 4. Għall-iskopijiet ta' deċiżjoni ta' każijiet pendenti quddiem il-Qrati fil-jum ta' l-adeżjoni li bdew jinstemgħu oralment qabel dik id-data, il-Qrati plenari jew l-Awli għandhom ikunu kostitwiti bħal ma kienu qabel l-Adeżjoni u għandhom japplikaw ir-Regoli ta' Proċedura li kienu fis-seħħ fil-jum ta' qabel il-jum ta' l-adeżjoni. Artikolu 47 Il-Qorti ta' l-Awdituri għandha tkun imkabbra bil-ħatra ta' għaxar membri addizzjonali għal mandat ta' sitt snin. Artikolu 48 Il-Kumitat Ekonomiku u Soċjali għandu jitkabbar bil-ħatra ta' 95 membru li jirrappreżentaw il-kategoriji varji ekonomiċi u soċjali tas-soċjeta' ċivili organizzata fl-Istati Membri l-ġodda. Il-mandat tal-membri hekk maħtura għandu jiskadi fl-istess żmien bħal dak tal-membri li jkunu fil-kariga fil-jum ta' l-adeżjoni. Artikolu 49 Il-Kumitat tar-Reġjuni għandu jitkabbar bil-ħatra ta' 95 membru li jirrappreżentaw il-korpi reġjonali u lokali fl-Istati Membri l-ġodda, li jew għandhom mandat elettorali għal awtorità reġjunali jew lokali, jew inkella li jkunu jirrispondu politikament lejn assemblea eletta. Il-mandat tal-membri hekk maħtura għandu jiskadi fl-istess żmien bħal dak tal-membri li jkunu fil-kariga fil-jum ta' l-adeżjoni. Artikolu 50 1. Il-mandati tal-ħatra tal-membri attwali tal-Kumitat Xjentifiku u Tekniku taħt l-Artikolu 134(2) tat-Trattat ta' l-Euratom jiskadi fil-jum tad-dħul fis-seħħ ta' dan l-Att. 2. Ma' l-adeżjoni, il-Kunsill għandu jaħtar il-Membri l-ġodda tal-Kumitat Xjentifiku u Tekniku bi qbil mal-proċedura mniżżla fl-Artikolu 134(2) tat-Trattat ta' l-Euratom. Artikolu 51 L-adattamenti għar-regoli tal-Kumitati li kienu stabbiliti mit-Trattati oriġinali u għar-regoli tal-proċedura tagħhom, li jsiru neċessarji bl-adeżjoni, għandhom isiru malajr kemm jista' jkun wara l-adeżjoni. Artikolu 52 1. Il-mandat tal-membri l-ġodda fil-Kumitati, gruppi u korpi oħra li nħolqu mit-Trattati u l-leġislatur imniżżlin fl-Anness XVI għandu jiskadi fl-istess żmien bħal dak tal-membri li jkunu fil-kariga fil-jum ta' l-adeżjoni. 2. Il-mandat tal-membri l-ġodda fil-Kumitati u gruppi li nħolqu mill-Kummissjoni mniżżlin fl-Anness XVII għandu jiskadi fl-istess żmien bħal dak tal-membri li jkunu fil-kariga fil-jum ta' l-adeżjoni. 3. Ma' l-adeżjoni, il-komposizzjoni tal-membri fil-Kumitati msemmija fl-Anness XVIII għandha tkun riveduta kompletament. TITOLU II APPLIKABILITÀ TA' L-ATTI TA' L-ISTITUZZJONIJIET Artikolu 53 Ma' l-adeżjoni, l-Istati Membri l-ġodda għandhom jitqiesu bħala li kienu destinatarji tad-direttivi u tad-deċiżjonijiet fis-sens ta' l-Artikolu 249 tat-Trattat tal-KE u ta' l-Artikolu 161 tat-Trattat ta' l-Euratom, basta li dawk id-direttivi u deċiżjonijiet ikunu ġew indirizzati wkoll lill-Istati Membri attwali. Ħlief f'dak li għandu x'jaqsam mad-direttivi u d-deċiżjonijiet li jidħlu fis-seħħ bis-saħħa ta' l-Artikolu 254(1) u 254(2) tat-Trattat tal-KE, l-Istati Membri l-ġodda għandhom jitqiesu li jkunu rċevew in-notifika ta' dawk id-direttivi u deċiżjonijiet ma' l-adeżjoni. Artikolu 54 L-Istati Membri l-ġodda għandhom idaħħlu fis-seħħ dawk il-miżuri meħtieġa biex ikunu jistgħu jikkonformaw, mid-data ta' l-adeżjoni, ma' dawk id-disposizzjonijiet ta' direttivi u deċiżjonijiet fis-sens ta' l-Artikolu 249 tat-Trattat tal-KE u ta' l-Artikolu 161 tat-Trattat ta' l-Euratom, sakemm ma jkunx hemm provvedimenti oħra għal terminu ta' żmien fl-Annessi li hemm referenza għalihom fl-Artikolu 24 jew f'xi disposizzjonijiet oħra ta' dan l-Att jew l-Annessi tiegħu. Artikolu 55 Fuq talba li tkun sostanzjata kif dovut minn xi wieħed mill-Istati Membri l-ġodda, il-Kunsill, li jaġixxi unanimament fuq proposta mill-Kummissjoni, jista', qabel l- 1 ta' Mejju 2004, jieħu miżuri li jkunu jikkonsistu f'derogi temporanji mill-atti ta' l-istituzzjonijiet adottati bejn l- 1 ta' Novembru 2002 u d-data tal-firma tat-Trattat ta' l-Adeżjoni. Artikolu 56 Kemm-il darba ma jkunx indikat mod ieħor f'każijiet speċifiċi, il-Kunsill, li jaġixxi b'maġġoranza kwalifikata fuq proposta mill-Kummissjoni, għandu jadotta id-disposizzjonijiet meħtieġa għall-implimentazzjoni tad-disposizzjonijiet ta' l-Annessi II, III u IV li hemm referenza għalihom fl-Artikoli 20, 21 u 22 ta' dan l-Att. Artikolu 57 1. Meta l-atti ta' l-istituzzjonijiet meħuda qabel l-adeżjoni jeħtieġu adattament minħabba l-adeżjoni, u l-adattamenti meħtieġa ma jkunux ġew previsti f'dan l-Att jew l-Annessi tiegħu, dawk l-adattamenti għandhom isiru skond il-proċeduri kif stabbiliti fil-paragrafu 2. Dawn l-adattamenti għandhom jidħlu fis-seħħ ma' l-adeżjoni. 2. Il-Kunsill, li jaġixxi b'maġġoranza kwalifikata fuq proposta tal-Kummissjoni, jew il-Kummissjoni, skond liema minn dawn iż-żewg istituzzjonijiet ikun adotta l-atti orġinali, għandu għal dan l-iskop iħejji t-test meħtieġ. Artikolu 58 It-test ta' l-atti ta' l-istituzzjonijiet u tal-Bank Ċentrali Ewropew adottati qabel l-adeżjoni u mħejjija mill-Kunsill jew mill-Kummissjoni jew mill-Bank Ċentrali Ewropew fil-lingwa: Ċeka, Estona, Ungeriża, Latvjana, Litwana, Maltija, Pollakka, Slovakka, Slovena għandhom, mid-data ta' l-adeżjoni, ikunu awtentiċi bl-istess kondizzjonijiet bħat-test fil-ħdax-il lingwa attwali. Għandhom ikunu ppubblikati fil-Ġurnal Uffiċjali ta' l-Unjoni Ewropea jekk it-test tal-lingwi attwali kienu hekk ġew ippubblikati. Artikolu 59 Id-disposizzjonijiet kif stabbiliti b'liġi, b'regolament jew b'azzjoni amministrattiva li jkollhom l-iskop li jħarsu s-saħħa tal-ħaddiema u tal-pubbliku ġenerali fit-territorju ta' l-Istati Membri l-ġodda kontra l-perikoli li jirriżultaw minn radjazzjoni jonika għandhom, skond l-Artikolu 33 tat-Trattat ta' l-Euratom, ikunu notifikati minn dawk l-Istati lill-Kummissjoni fi żmien tliet xhur mill-adeżjoni. TITOLU III DISPOSIZZJONIJIET FINALI Artikolu 60 L-Annessi I sa XVIII, l-Appendiċi magħhom u l-Protokolli Numri 1 sa 10 ma' dan l-Att għandhom jiffurmaw parti integrali minnu. Artikolu 61 Il-Gvern tar-Repubblika Taljana għandu jibgħat lill-Gvernijiet ta' l-Istati Membri l-ġodda kopja awtentikata tat-Trattat dwar l-Unjoni Ewropea, tat-Trattat li jistabbilixxi l-Komunità Ewropea u tat-Trattat li jistabbilixxi l-Komunità Ewropea ta' l-Enerġija Atomika, u tat-Trattati li jemendawhom jew jissupplimentawhom, inklużi t-Trattat li jirrigwarda l-Adeżjoni tar-Renju tad-Danimarka, ta' l-Irlanda u tar-Renju Unit tal-Gran Brittanja u l-Irlanda ta' Fuq mal-Komunità Ekonomika Ewropea u l-Komunità Ewropea ta' l-Energija Atomika, it-Trattat li jirrigwarda l-Adeżjoni tar-Repubblika Ellenika mal-Komunità Ekonomika Ewropea u l-Komunità Ewropea ta' l-Energija Atomika, it-Trattat li jirrigwarda l-Adeżjoni tar-Renju ta' Spanja u tar-Repubblika Portugiża mal-Komunità Ekonomika Ewropea u l-Komunità Ewropea ta' l-Energija Atomika, u tat-Trattat li jirrigwarda l-Adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja ma' l-Unjoni Ewropea fil-lingwa: Daniża, Finlandiża, Franċiża, Ġermaniża, Griega, Ingliża, Irlandiża, Olandiża, Portugiża, Spanjola, Svediża u Taljana. It-test ta' dawk it-Trattati, miktuba fil-lingwa: Ċeka, Estona, Latvjana, Litwana, Maltija, Pollakka, Slovakka, Slovena u Ungeriża, għandhom ikunu annessi ma' dan l-Att. Dak it-test għandu jkun awtentiku taħt l-istess kondizzjonijiet bħat-test tat-Trattati li hemm referenza għalih fl-ewwel paragrafu, fil-lingwi attwali. Artikolu 62 Kopja awtentikata ta' kull ftehim internazzjonali li jinsab depożitat fl-arkivji tas-Segretarjat Ġenerali tal-Kunsill ta' l-Unjoni Ewropea għandha tintbagħat lill-Gvernijiet ta' l-Istati Membri l-ġodda mis-Segretarju Ġenerali. [1] ĠU L 317, 15.12.2000, p. 3. [2] ĠU L 1, 3.1.1994, p. 3. [3] GU L 253, 7.10.2000, p. 42. [4] ĠU L 79, 22.3.2002, p. 42. [5] Ir-Regolament (KEE) Nru. 3906/89 (ĠU L 375, 23.12.1989, p. 11), kif emendat. [6] Ir-Regolament (KE) Nru. 2760/98 (ĠU L 345, 19.12.1998, p. 49), kif emendat. [7] Ir-Regolament (KE) Nru. 555/2000 (ĠU L 68, 16.3.2000, p. 3), kif emendat. [8] Ir-Regolament (KE) Nru. 1267/1999 (ĠU L 161, 26.6.1999, p. 73), kif emendat. [9] Ir-Regolament tal-Kummissjoni (KE) Nru. 1268/1999 (ĠU L 161, 26.6.1999, p. 87). [10] Il-Ftehim Interistituzzjonali tas- 6 ta' Mejju 1999, bejn il-Parlament Ewropew, il-Kunsill u l-Kummissjoni dwar id-dixxiplina tal-budget u t-titjib fil-proċedura tal-budget (ĠU C 172, 18.6.1999, p. 1). [11] ĠU L 160. 26.6.99, p. 103. [12] ĠU L 160, 26.6.1999, p. 80. [13] Ir-Regolament (KEE) Nru. 3906/89 (ĠU L 375, 23.12.1989, p. 11), kif emendat. [14] Ir-Regolament (KE) Nru. 2760/98 (ĠU L 345, 19.12.1998, p. 49), kif emendat. [15] Ir-Regolament (KE) Nru. 555/2000 (ĠU L 68, 16.3.2000, p. 3), kif emendat [16] ĠU L 232, 2.9.1999, p. 34. [17] Kif stipulat fil-Linji Gwida tal-Phare (SEC(1999) 1596, aġġornat fis- 6.9.2002 minn Ċ3303/02). [18] Ir-Regolament (KE) Nru. 1267/99 (ĠU L 161, 26.6.1999, p. 73), kif emendat. [19] ĠU L 56, 4.3.1968, p. 1, kif l-aħħar emendat bir-Regolament (KE, Euratom) Nru. 2265/02 (ĠU L 347, 20.12.2002, p. 1). [20] ĠU L 161, tas-26.6.1999, p. 1. Regolament kif l-aħħar emendat bir-Regolament (KE) Nru. 1447/2001 (ĠU L 198, 26.7.2000, p. 1). [21] ĠU L 375, 23.12.1989, p. 11. Ir-Regolament kif l-aħħar emendat bir-Regolament (KE) Nru. 2500/2001 (ĠU L 342, tas-27.12.2001, p. 1). [22] Ir-Regolament (KE, Euratom) Nru. 1605/2002 (ĠU L 248, 16.9.2002, p. 1). [23] ĠU L 178, 30.6.2001, p. 1. -------------------------------------------------- ANNESS 1 Il-lista ta' disposizzjonijiet ta' l-acquis tax-Schengen kif integrat fil-qafas ta' l-Unjoni Ewropea u l-atti li jibnu fuqu jew li huma relatati miegħu mod ieħor, li għandha torbot fuq u tapplika fl-Istati Membri l-ġodda mill-adeżjoni (riferit bħala l-Artikolu 3 ta' l-Att ta' l-Adeżjoni) 1. Il-Ftehim bejn il-Gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża dwar l-abolizzjoni gradwali ta' kontrolli fuq il-fruntieri komuni tagħhom datat l- 14 ta' Ġunju 1985 [1]. 2. Id-disposizzjonijiet li ġejjin tal-Konvenzjoni iffirmata f'Schengen fid- 19 ta' Ġunju 1990 [2] li timplimenta l-Ftehim tax-Schengen ta' l- 14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni tagħhom, l-Att Finali relatat magħha u d-Dikjarazzjonijiet Konġunti, kif emendati b'xi atti mniżżla fil-paragrafu 7 ta' hawn taħt: L-Artikolu 1 safejn għandu x'jaqsam mad-disposizzjonijiet ta' dan il-paragrafu; l-Artikoli 3 sa 7, minbarra l-Artikolu 51(d); l-Artikolu 13; l-Artikoli 26 u 27; l-Artikolu 39; l-Artikoli 44 sa 59; l-Artikoli 61 sa 63; l-Artikoli 65 sa 69; l-Artikoli 71 sa 73; l-Artikoli 75 u 76; l-Artikolu 82; l-Artikolu 91; l-Artikolu 126 sa 130 safejn għandhom x'jaqsmu mad-disposizzjonijiet ta' dan il-paragrafu; u l-Artikolu 136; Id-Dikjarazzjonijiet Konġunti Nru.1 u Nru.3 ta' l-Att Finali. 3. Id-disposizzjonijiet li ġejjin tal-Ftehim dwar l-Adeżjoni għall-Konvenzjoni iffirmata f'Schengen fid- 19 ta' Ġunju 1990 li timplimenta l-Ftehim tax-Schengen ta' l- 14 ta' Ġunju 1985 dwar l-abolizzjoni gradwali tal-kontrolli fuq il-fruntieri komuni tagħhom, l-Atti Finali tagħhom u d-Dikjarazzjonijiet relatati, kif emendati b'xi atti mniżżla fil-paragrafu 7 ta' hawn taħt: (a) il-Ftehim iffirmat fis- 27 ta' Novembru 1990 dwar l-Adeżjoni tar-Repubblika Taljana: - L-Artikolu 4, - Id-Dikjarazzjoni Konġunta Nru.1 fit-Tieni Parti ta' l-Att Finali; (b) il-Ftehim iffirmat fil- 25 ta' Ġunju 1991 dwar l-Adeżjoni tar-Repubblika Spanjola: - L-Artikolu 4, - Id-Dikjarazzjoni Konġunta Nru.1 fit-Tieni Parti ta' l-Att Finali; - Id-Dikjarazzjoni Nru.2 fit-III Parti ta' l-Att Finali; (ċ) il-Ftehim iffirmat fil- 25 ta' Ġunju 1991 dwar l-Adeżjoni tar-Repubblika Portugiża: - L-Artikoli 4, 5 u 6, - Id-Dikjarazzjoni Konġunta Nru.1 fit-Tieni Parti ta' l-Att Finali (d) il-Ftehim iffirmat fis- 6 ta' Novembru 1992 dwar l-Adeżjoni tar-Repubblika Ellenika: - L-Artikoli 3, 4 u 5, - Id-Dikjarazzjoni Konġunta Nru.1 fit-Tieni Parti ta' l-Att Finali; - Id-Dikjarazzjoni Nru.2 fit-Tielet Parti ta' l-Att Finali; (e) il-Ftehim iffirmat fit- 28 ta' April 1995 dwar l-Adeżjoni tar-Repubblika ta' l-Awstrija: - L-Artikolu 4, - Id-Dikjarazzjoni Konġunta Nru.1 fit-Tieni Parti ta' l-Att Finali (f) il-Ftehim iffirmat fid- 19 ta' Diċembru 1996 dwar l-Adeżjoni tar-Renju tad-Danimarka: - L-Artikoli 4, 5(2) u 6, - Id-Dikjarazzjonijiet Konġunti Nru.1 u Nru.3 fit-Tieni Parti ta' l-Att Finali (g) il-Ftehim iffirmat fid- 19 ta' Diċembru 1996 dwar l-Adeżjoni tar-Repubblika tal-Finlandja: - L-Artikoli 4 u 5, - Id-Dikjarazzjonijiet Konġunti Nru.1 u Nru.3 fit-Tieni Parti ta' l-Att Finali, - Id-Dikjarazzjoni mill-Gvern tar-Repubblika tal-Finlandja dwar il-gżejjer Åland fit-Tielet Parti ta' l-Att Finali; (h) il-Ftehim iffirmat fid- 19 ta' Diċembru 1996 dwar l-Adeżjoni tar-Renju tal-Isvezja: - L-Artikoli 4 u 5; - Id-Dikjarazzjonijiet Konġunti Nru.1 u Nru.3 fit-Tieni Parti ta' l-Att Finali. 4. Id-disposizzjonijiet tad-Deċiżjonjiet li ġejjin tal-Kumitat Eżekuttiv stabbilit mill-Konvenzjoni iffirmata f'Schengen fid- 19 ta' Ġunju 1990 li timplimenta l-Ftehim tax-Schengen ta' l- 14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni tagħhom, kif emendati b'xi atti mniżżlin fil-paragrafu 7 ta' hawn taħt: SCH/Com-ex (93) 10 Id-Deċiżjoni tal-Kumitat Eżekuttiv ta' l- 14 ta' Diċembru 1993 dwar id- dikjarazzjonijiet tal-Ministri u s-Segretarji ta' l-Istat SCH/Com-ex (93) 14 Id-Deċiżjoni tal-Kumitat Eżekuttiv ta' l- 14 ta' Diċembru 1993 dwar it-titjib tal-koperazzjoni ġudizzjarja prattika biex ikun ikkumbattut l-ittraffikar tad-drogi SCH/Com-ex (93) 22 rev Id-Deċiżjoni tal-Kumitat Eżekuttiv ta' l- 14 ta' Diċembru 1993 dwar in-natura kunfidenzjali ta' xi dokumenti SCH/Com-ex (94) 16 rev Id-Deċiżjoni tal-Kumitat Eżekuttiv tal- 21 ta' Novembru 1994 dwar l-akkwist ta' timbri komuni tad-dħul u tal-ħruġ SCH/Com-ex (94) 28 rev Id-Deċiżjoni tal-Kumitat Eżekuttiv tat- 22 ta' Diċembru 1994 dwar iċ-ċertifikat li jipprovdi għalih l-Artikolu 75 għall-ġarr ta' drogi narkotiċi u sustanzi psikotropiċi SCH/Com-ex (94) 29 rev 2 Id-Deċiżjoni tal-Kumitat Eżekuttiv tat- 22 ta' Diċembru 1994 dwar id-dħul fis-seħħ tal-Konvenzjoni li timplimenta l-Ftehim tax-Schengen tad- 19 ta' Ġunju 1990 SCH/Com-ex (95) 21 Id-Deċiżjoni tal-Kumitat Eżekuttiv ta' l- 20 ta' Diċembru 1995 dwar l-iskambju pront bejn l-Istati tax-Schengen ta' data stastistika u speċifika fuq il-problemi li jistgħu jinqalgħu fuq il-fruntieri esterni. SCH/Com-ex (98) 1 rev 2 Id-Deċiżjoni tal-Kumitat Eżekuttiv tal- 21 ta' April 1998 dwar l-attivitajiet tat-Task Force, safejn għandha x'taqsam mad-disposizzjonijiet fil-paragrafu 2 ta' hawn fuq SCH/Com-ex (98) 17 rev Id-Deċiżjoni tal-Kumitat Eżekuttiv tat- 23 ta' Ġunju 1998 dwar in-natura kunfidenzjali ta' xi dokumenti SCH/Com-ex (98) 26 def Id-Deċiżjoni tal-Kumitat Eżekuttiv tas- 16 ta' Settembru 1998 li twaqqaf Kumitat Permanenti għall-evalwazzjoni u l-implimentazzjoni ta' Schengen SCH/Com-ex (98) 35 rev 2 Id-Deċiżjoni tal-Kumitat Eżekuttiv tas- 16 ta' Settembru 1998 dwar it-trasmissjoni tal-Manwali Komuni lill-Istati applikanti ta' l-UE SCH/Com-ex (98) 37 def 2 Id-Deċiżjoni tal-Kumitat Eżekuttiv tas- 27 ta' Ottubru 1998 dwar l-adozzjoni ta' miżuri li jikkumbattu l-immigrazzjoni illegali, safejn għandha x'taqsam mad-disposizzjonijiet fil-paragrafu 2 ta' hawn fuq SCH/Com-ex (98) 51 rev 3 Id-Deċiżjoni tal-Kumitat Eżekuttiv tas- 16 ta' Diċembru 1998 dwar il-koperazzjoni trans-konfini bejn il-pulizija fil-qasam tal-prevenzjoni u s-sejba tal-kriminalità SCH/Com-ex (98) 52 Id-Deċiżjoni tal-Kumitat Eżekuttiv tas- 16 ta' Diċembru 1998 dwar il-Ktieb-Gwida fuq il-koperazzjoni trans-konfini bejn il-pulizija, safejn għandha x'taqsam mad-disposizzjonijiet fil-paragrafu 2 ta' hawn fuq SCH/Com-ex (98) 57 Id-Deċiżjoni tal-Kumitat Eżekuttiv tas- 16 ta' Diċembru 1998 dwar l-introduzzjoni ta' formula armonizzata li tforni prova ta' l-istedina, l-isponsorjar u l-akkomodazzjoni SCH/Com-ex (98) 59 rev Id-Deċiżjoni tal-Kumitat Eżekuttiv ta' l- 16 ta' Diċembru 1998 dwar l-użu kordinat ta' konsulenti dwar id-dokumenti SCH/Com-ex (99) 1 rev 2 Id-Deċiżjoni tal-Kumitat Eżekuttiv tat- 28 ta' April 1999 dwar is-sitwazzjoni tad-droga SCH/Com-ex (99) 6 Id-Deċiżjoni tal-Kumitat Eżekuttiv tat- 23 ta' April 1999 dwar l-acquis tax-Schengen rigward it-telekommunikazzjoni SCH/Com-ex (99) 7 rev 2 Id-Deċiżjoni tal-Kumitat Eżekuttiv tat- 28 ta' April 1999 dwar l-uffiċjali tal-kollegamenti SCH/Com-ex (99) 8 rev 2 Id-Deċiżjoni tal-Kumitat Eżekuttiv tat- 28 ta' April 1999 dwar il-prinċipji ġenerali li jirregolaw il-pagamenti lill-informaturi SCH/Com-ex (99) 10 Id-Deċiżjoni tal-Kumitat Eżekuttiv tat- 28 ta' April 1999 dwar il-kummerċ illegali fl-armi tan-nar SCH/Com-ex (99) 13 Id-Deċiżjoni tal-Kumitat Eżekuttiv tat- 28 ta' April 1999 dwar il-verżjonijiet definittivi tal-Manwali Komuni u l-Istrutuzzjonijiet Konsulari Komuni: - L-Annessi 13, 7, 8 u 15 ta' l-Istruzzjonijiet Konsulari Komuni - Il-Manwali Kommuni, safejn għandu x'jaqsam mad-disposizzjonijiet fil-paragrafu 2 ta' hawn fuq, inklużi l-Annessi 1, 5, 5A, 6, 10, 13 SCH/Com-ex (99) 18 Id-Deċiżjoni tal-Kumitat Eżekuttiv tat- 28 ta' April 1999 dwar it-titjib fil-koperazzjoni bejn il-pulizija fil-prevenzjoni u s-sejba ta' reati kriminali 5. Id-Dikjarazzjonijiet li ġejjin tal-Kumitat Eżekuttiv mwaqqaf mill-Konvenzjoni ffirmata f'Schengen fid- 19 ta' Ġunju 1990 li timplimenta l-Ftehim tax-Schengen ta' l- 14 ta' Ġunju 1985 dwar l-abolizzjoni gradwali tal-kontrolli fuq il-fruntieri komuni tagħhom, safejn għandhom x'jaqsmu mad-disposizzjonijiet fil-paragrafu 2 ta' hawn fuq: SCH/Com-ex (96) dikj 6 rev 2 Id-Deċiżjoni tal-Kumitat Eżekuttiv tas- 26 ta' Ġunju 1996 dwar l-estradizzjoni SCH/Com-ex (97) dikj 13 rev 2 Id-Deċiżjoni tal-Kumitat Eżekuttiv tad- 9 ta' Frar 1998 dwar il-ħtif ta' tfal minorenni. 6. Id-Deċiżjonijiet li ġejjin tal-Grupp Ċentrali mwaqqaf mill-Konvenzjoni iffirmata f'Schengen fid- 19 ta' Ġunju 1990 li timplimenta l-Ftehim tax-Schengen ta' l- 14 ta' Ġunju 1985 dwar l-abolizzjoni gradwali tal-kontrolli fuq il-fruntieri komuni tagħhom, safejn għandhom x'jaqsmu mad-disposizzjonijiet fil-paragrafu 2 ta' hawn fuq: SCH/C (98) 117 Id-Deċiżjoni tal-Grupp Ċentrali tas- 27 ta' Ottubru 1998 dwar l-adozzjoni ta' miżuri li jikkumbattu l-immigrazzjoni illegali SCH/C (99) 25 Id-Deċiżjoni tal-Grupp Ċentrali tat- 22 ta' Marzu 1999 dwar il-prinċipji ġenerali li jirregolaw il-pagament lill-infurmaturi 7. L-atti li ġejjin li jibnu fuq l-acquis tax-Schengen jew li huma relatati miegħu mod ieħor: Ir-Regolament tal-Kunsill (KE) Nru 1683/95 tad- 29 ta' Mejju 1995 li jistipula format uniformi għall-viżi (ĠU L 164, 14.7.1995, p. 1) Id-Deċizjoni Kunsill 1999/307/KE ta' l- 1 ta' Mejju 1999 li tistipula l-arranġamenti dettaljati għall-integrazzjoni tas-Segretarjat tax-Schengen fis-Segretarjat Ġenerali tal-Kunsill (ĠU L 119, 7.5.1999, p. 49) Id-Deċiżjoni tal-Kunsill 1999/435/KE ta' l- 20 ta' Mejju 1999 rigward id-definizzjoni ta' l-acquis tax-Schengen sabiex tkun determinata, b'konformità mad-disposizzjonijiet rilevanti tat-Trattat li jistabilixxi il-Komunità Ewropea u t-Trattat ta' l-Unjoni Ewropea, il-bażi legali għal kull waħda mid-disposizzjonijiet jew id-deċiżjonijiet li jikkostitwixxu l-acquis tax-Schengen (ĠU L 176, 10.7.1999, p. 1) Id-Deċiżjoni tal-Kunsill 1999/436/KE ta' l- 20 ta' Mejju 1999 li tiddetermina, b'konformità mad-disposizzjonijiet rilevanti tat-Trattat li jistabilixxi il-Komunità Ewropea u t-Trattat ta' l-Unjoni Ewropea, il-bażi legali għal kull waħda mid-disposizzjonijiet jew id-deċiżjonijiet li jikkostitwixxu l-acquis tax-Schengen (ĠU L 176, 10.7.1999, p. 17) Id-Deċiżjoni tal-Kunsill 1999/437/KE tas- 17 ta' Mejju 1999 dwar ċerti arranġamenti għall-applikazzjoni tal-Ftehim konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja rigward l-assoċjazzjoni ta' dawk iż-żewġ stati ma' l-implimentazzjoni, l-applikazzjoni u l-iżvilupp ta' l-acquis tax-Schengen (ĠU L 176, 10.7.1999, p. 31) Id-Deċiżjoni tal-Kunsill 1999/848/KE tat- 13 ta' Diċembru 1999 dwar l-applikazzjoni ta' l-acquis tax-Schengen fl-intier tiegħu fil-Greċja (ĠU L 327, 21.12.1999, p. 58) Id-Deċiżjoni tal-Kunsill 2000/365/KE tad- 29 ta' Mejju 2000 rigward it-talba tar-Renju Unit tal-Gran Brittanja u l-Irlanda ta' Fuq sabiex jieħu sehem f'xi disposizzjonijiet ta' l-acquis tax-Schengen (ĠU L 131, 1.6.2000, p. 43) Id-Deċiżjoni tal-Kunsill 2000/586/ĠAI tat- 28 ta' Settembru 2000 li tistabilixxi proċedura għall-emendar ta' l-Artikoli 40(4) u (5), 41(7) u 65(2) tal-Konvenzjoni li timplimenta l-Ftehim tax-Schengen ta' l- 14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni (ĠU L 248, 3.10.2000, p. 1) Id-Deċiżjoni tal-Kunsill 2000/751/KE tat- 30 ta' Novembru 2000 dwar id-deklassifikazzjoni ta' xi partijiet tal-Manwali Komuni adotatta mill-Kumitat Eżekuttiv stabbilit mill-Konvenzjoni li timplimenta l-Ftehim tax-Schengen ta' l- 14 ta' Ġunju 1985 (ĠU L303, 2.12.2000, p. 29) Id-Deċiżjoni tal-Kunsill 2000/777/KE ta' l- 1 ta' Diċembru 2000 dwar l-applikazzjoni ta' l-acquis tax-Schengen fid-Danimarka, il-Finlandja u l-Isvezja, u fl-Islanda u n-Norveġja (ĠU L 309, 9.10.2000, p. 24) Ir-Regolament tal-Kunsill (KE) Nru 539/2001 tal- 15 ta' Marzu 2001 li jniżżel il-pajjiżi terzi li ċ-ċittadini tagħhom għandu jkollhom viża meta jaqsmu l-fruntieri esterni u dawk li ċ-ċittadini tagħhom ikunu eżenti minn dik il-ħtieġa (ĠU L 81, 21.03.2001, p. 1) Ir-Regolament tal-Kunsill Nru. 789/2001/KE ta' l- 24 ta' April 2001 li jirriserva għall-Kunsill poteri ta' implimentazzjoni fir-rigward ta' ċerti disposizzjonijiet dettaljati u proċeduri prattiċi għall-eżami ta' applikazzjonijiet għall-viżi (ĠU L 116, 26.4.2001, p. 2) Ir-Regolament tal-Kunsill Nru. 790/2001/KE ta' l- 24 ta' April 2001 li jirriserva għall-Kunsill poteri ta' implimentazzjoni fir-rigward ta' ċerti disposizzjonijiet dettaljati u proċeduri prattiċi għat-twettieq ta' kontrolli u sorveljanza fuq il-fruntieri. (ĠU L 116, 26.4.2001, p. 5) Id-Deċizjoni tal-Kunsill 2001/539/KE ta' l- 24 ta' April 2001 li taġġorna l-Parti VI u l-Annessi 3, 6 u 13 ta' l-Istruzzjonijiet Konsulari Komuni u l-Annessi 5(a), 6(a) u 8 tal-Manwali Komuni (ĠU L 116, 26.4.2001, p. 32), safejn għandha x'taqsam ma' l-Anness 3 ta' l-Istruzzjonijiet Konsulari Komuni u l-Anness 5(a) tal-Manwali Komuni Id-Direttiva tal-Kunsill 2001/51/KE tat- 28 ta' Ġunju 2001 li tissupplimenta d-disposizzjonijiet ta' l Artikolu 26 tal-Konvenzjoni li timplimenta l-Ftehim tax-Schengen ta' l- 14 ta' Ġunju 1985 (ĠU L 187, 10.7.2001, p. 45) Id-Deċiżjoni tal-Kunsill (KE) 2001/886/ĠAI tas- 6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni tax-Schengen (SIS II) (ĠU L 328, 13.12.2001, p. 1) Ir-Regolament tal-Kunsill (KE) Nru 2414/2001 tas- 7 ta' Diċembru 2001 li jemenda r-Regolament (KE) Nru.539/2001 li jniżżel il-pajjiżi terzi li ċ-ċittadini tagħhom għandu ikollhom viża meta jaqsmu l-fruntieri esterni u dawk li ċ-ċittadini tagħhom ikunu eżenti minn dik il-ħtieġa (ĠU L 327, 12. 12.2001, p. 1) Ir-Regolament tal-Kunsill (KE) Nru.2424/2001 tas- 6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni tax-Schengen (SIS II) (ĠU L 328, 13.12.2001, p. 4) Ir-Regolament tal-Kunsill (KE) Nru 333/2002 tat- 18 ta' Frar 2002 dwar format uniformi tal-formuli għat-twaħħil tal-viża maħruġa mill-Istati Membri li persuni li jkollhom dokumenti għall-ivvjaġġar li mhumiex rikonoxxuti mill-Istat Membru li jfassal il-formula (ĠU L 53, 23.2.2002, p. 4) Ir-Regolament tal-Kunsill (KE) Nru. 334/2002 tat- 18 ta' Frar 2002 li jemenda r-Regolament (KE) Nru 1683/95 li jistipula format uniformi għall-viżi (ĠU L 53, 23.2.2002, p. 7) Id-Deċiżjoni tal-Kunsill 2002/192/KE tat- 28 ta' Frar 2002 rigward it-talba ta' l-Irlanda biex tieħu sehem f'xi disposizzjonijiet ta' l-acquis tax-Schengen (ĠU L 64, 7.3.2002, p. 20) Id-Deċiżjoni tal-Kunsill 2002/352/KE tal- 25 ta' April 2002 dwar ir-reviżjoni tal-Manwali Komuni (ĠU L 123, 9.5.2002, p. 47) Id-Deċiżjoni tal-Kunsill 2002/353/KE tal- 25 ta' April 2002 dwar id-deklassifikazzjoni tat-Tieni Parti tal-Manwali Komuni adotatt mill-Kumitat Eżekuttiv stabbilit mill-Konvenzjoni li timplimenta l-Ftehim tax-Schengen ta' l- 14 ta' Ġunju 1985 (ĠU L 123, 9.5.2002, p. 49) Ir-Regolament tal-Kunsill (KE) Nru 1030/2002 tat- 13 ta' Ġunju 2002 li jistipula format uniformi għal permessi ta' residenza ta' ċittadini ta' pajjiżi terzi (ĠU L 157, 15.6.2002, p. 1) Id-Deċiżjoni tal-Kunsill 2002/587/KE tat- 12 ta' Lulju 2002 dwar ir-reviżjoni tal-Manwali Komuni (ĠU L 187, 16.7.2002, p. 50) Id-Deċiżjoni Qafas tal-Kunsill 2002/946/ĠAI tat- 28 ta' Novembru 2002 dwar it-tisħiħ tal-qafas penali li jipprevjeni l-iffaċilitar ta' dħul, transitu u residenza mhux awtorizzati (ĠU L 328, 5.12.2002, p. 1) Id-Direttiva tal-Kunsill 2002/90/KE tat- 28 ta' Novembru 2002 li tiddefinixxi l-iffaċilitar ta' dħul, transitu u residenza mhux awtorizzati (ĠU L 328, 5.12.2002, p. 17). [1] ĠU L 239, 22.09.2000, p. 13. [2] ĠU L 239, 22.9.2000, p. 19. -------------------------------------------------- ANNESS II Lista li hemm referenza għaliha fl-Artikolu 20 ta' l-Att ta' l-Adeżjoni 1. IL-MOVIMENT LIBERU TA